text:
Friday, August 29, 2014
FINANCIAL MANAGEMENT, NALPAS ITI MAIKADUA NGA ALDAW
Cabugao, Ilocos Sur –Naballigi a naileppas ti Financial Management Seminar dagiti mannalon a masakupan ti NIA-Gaco National Irrigation Project (NIP) kadagiti Barangay ti Nagsincaoan, Cacadiran, Arnap, Lipit ken Cuancabal, Cabugao, Ilocos Sur iti Function Hall, NIA-Gaco-NIP Building, Sitio Cabaroan, Brgy. Cuancabal, Cabugao, Ilocos Sur idi Agosto 28, 2014.
Indauluan dagiti Kapitanes ti lima a barangay dagiti mannalon a kameng ti Turnout Service Area Group (TSAG’s) a maserbisyuan ti irigasion iti masungad iti umabot ti 700 ektarias ken nagseminarda iti dua nga aldaw, Agosto 27-28, 2014 iti nasao a disso. Indauluan met ni Ms. Lourdes M. Pagaduan, Senior Institutional Development Officer (SIDO) ti pito nga IDO’s a kaduana a naglektiur iti dua nga aldaw nga isuda Ronald Verzola, Kristian Lopez, Dennis Serrano, Eleunilo Bumanglag, Estrelita Quila, Lenie Rose Depone ken Gerald Inovejas.
Naadal iti dua nga aldaw ti Overview of FMS, Importance, Objectives and Components, Financial Planning, Financial Recording, Simplified Bookkeeping, Financial Controlling, Financial Reporting ken Duties and Responsibilities in FMS.
Manamnama nga iti panagleppas ti nadakamat a seminar ket addanton pamalpalatpatan dagiti asosasion ti mannalon maipapan iti panagpataud ti pundo ken panangmanehar kadagitoy a sanikua iti salinong ti NIA Gaco NIP.
Imbagian ni Mr. Edgar S. Balangatan, AT, ti DA-LGU Cabugao kas Banner Head/ Irrigation Development ti nasao nga Opisina iti nadakamat a seminar. # (Web In-Action)
Posted by Bayan ng Cabugao, Ilocos Sur at 12:41 PM 0 comments
OPISIALES TI NEW CABUGAO ONION AND GARLIC, NAGMITING
Cabugao,, Ilocos Sur - Naangay ti miting dagiti Opisiales/Kameng ti New Cabugao Onion and Garlic Growers Association nga idauluan ni Mr. Henry B. Saliganan idi Agosto 27, 2014 iti 2nd Floor, Municipal Building, Cabugao, Ilocos Sur.
Kangrunaan a natratar ket iti pannakapaadda dagiti dadduma a nangruna a datos ken kasapulan ti pannakairehistro ti nasao nga Asosasion iti Department of Labor and Employment (DOLE) Region 1 kasta metten ti pannakaala ti masterlist dagiti agtarigagay a bumulod ti puonanda nga agmula ken ni Mr. Paul Jonathan “PJ” Manalo, Manager ti Ilocos Multipurpose Cooperative.
Segun ken ni Mrs. Ester P. Aguimbag, Municipal HVCDP Coordinator nga adda 3 a baro a miembro a nainayon iti 37 a dati a kameng ket umaboten ti 40 dagiti Miembros iti nasao nga Asosasion.
Dagitoy nga aksion ken inisiatiba ket maigapu iti panangparegta ti LGU Cabugao nga idauluan ni Mayor Edgardo “Ediboy” S. Cobangbang, Jr. iti pannakaparegget ti industria ti nateng partikular ti bawang ken lasona ditoy Munisipalidad ti Cabugao tapno manayonan ti matgedan dagiti mannalon ken agtultuloy a maital-o ti kasasaad ti panagbiagda. # (Web In-Action)
Posted by Bayan ng Cabugao, Ilocos Sur at 9:02 AM 0 comments
Thursday, August 28, 2014
PAY-OUT TI 4 P’s CARD HOLDER, MAAR-ARAMID
Cabugao, Ilocos Sur – Maang-angay ti Pay-out ti bulan ti Mayo-Hunio 2014 kadagiti kameng ti Pantawid Pamilyang Pilipino Program (4 P’s) kadagiti 33 a barangay iti ili a Cabugao, Ilocos Sur ita a bulan ti Agosto 28, 2014.
Napan dagiti 4 P’s Members kadagiti DSWD Affiliated ATM iti ili ti San Juan ken Sinait, Ilocos Sur tapno alaenda dagiti Cash Conditional Transfer a mayataday kadakuada.
Imbatad da Municipal Link Person, Ms. Jessie Ann O. Tabut ken kakaduana iti Municipal Link Staff ti Cabugao Municipal Operation’s Office (MOO) - 4 P’s Cabugao a maibatay iti panagtulnog dagiti 4 P’s ti pakarukodan iti awatenda agsipud ta saan met a dole-out daytoy a maited kadagiti marigrigat.
Innayon pay ni Ms. Tabut nga adda ti DepED School Heads nga ag-evaluate iti Education Aspect idinto ta iti DOH Staff (Nurses Deployment Program, BHW’s, BNS, Committee Health Team (CHT), Committee Chair on Health, Barangay Council) dagiti mangbukel ken mangibagi iti Health Aspect ti programa.
Dagitoy nga aksion ken inisiatiba ket maigapu iti nasaknap a pannakaipakat ti programa ken iti pannakikammayet ti Gobierno Munisipal nga idauluan ni Mayor Edgardo “Ediboy” S. Cobangbang, Jr. kadagiti maseknan/tumulong nga Ahensia a kas iti DSWD a katulonganda a mangipatungpal kadaytoy a programa para kadagiti marigrigat a kaamaan ti kagimongan. # (Web In-Action)
Napan dagiti 4 P’s Members kadagiti DSWD Affiliated ATM iti ili ti San Juan ken Sinait, Ilocos Sur tapno alaenda dagiti Cash Conditional Transfer a mayataday kadakuada.
Imbatad da Municipal Link Person, Ms. Jessie Ann O. Tabut ken kakaduana iti Municipal Link Staff ti Cabugao Municipal Operation’s Office (MOO) - 4 P’s Cabugao a maibatay iti panagtulnog dagiti 4 P’s ti pakarukodan iti awatenda agsipud ta saan met a dole-out daytoy a maited kadagiti marigrigat.
Innayon pay ni Ms. Tabut nga adda ti DepED School Heads nga ag-evaluate iti Education Aspect idinto ta iti DOH Staff (Nurses Deployment Program, BHW’s, BNS, Committee Health Team (CHT), Committee Chair on Health, Barangay Council) dagiti mangbukel ken mangibagi iti Health Aspect ti programa.
Dagitoy nga aksion ken inisiatiba ket maigapu iti nasaknap a pannakaipakat ti programa ken iti pannakikammayet ti Gobierno Munisipal nga idauluan ni Mayor Edgardo “Ediboy” S. Cobangbang, Jr. kadagiti maseknan/tumulong nga Ahensia a kas iti DSWD a katulonganda a mangipatungpal kadaytoy a programa para kadagiti marigrigat a kaamaan ti kagimongan. # (Web In-Action)
Posted by Bayan ng Cabugao, Ilocos Sur at 12:46 PM 0 comments
Wednesday, August 27, 2014
FINANCIAL MANAGEMENT, MAISEMINAR KADAGITI MANNALON
Cabugao, Ilocos Sur – Maang-angay ti Financial Management Seminar dagiti mannalon a masakupan ti NIA-Gaco National Irrigation Project (NIP) kadagiti Barangay ti Nagsincaoan, Cacadiran, Arnap, Lipit ken Cuancabal, Cabugao, Ilocos Sur iti Function Hall, NIA-Gaco-NIP Building, Sitio Cabaroan, Brgy. Cuancabal, Cabugao, Ilocos Sur.
Indauluan dagiti Kapitanes ti lima a barangay dagiti mannalon a kameng ti Turnout Service Area Group (TSAG’s) a nakapilianda nga opisiales ken miembros a kadua ti NIA-Gaco NIP a mangmanehar iti operasion ti kanal ken asosasion iti masanguanan nga aldaw.
Maangay ti Seminar iti dua nga aldaw, Agosto 27-28, 2014 iti nasao a disso ket indauluan ni Ms. Lourdes M. Pagaduan, Senior Institutional Development Officer (SIDO) ti pito nga IDO’s a kaduana nga aglektiur iti dua nga aldaw.
Manamnama a no malpas daytoy a seminar ket addanton pamalpalatpatan dagiti asosasion ti mannalon maipapan iti panagpataud ti pundo ken panangmanehar kadagitoy iti salinong ti NIA Gaco NIP.
Nagatendar ni SBM Benedicto M. Savellano, Committee Chair on Agriculture ket nangipaay ti mensahe babaen iti panangkablaawna kadagiti Opisiales ti NIA-Gaco ken dagiti mannalon a nagatendar. Impeksana pay ti pannakikaysa iti LGU-Cabugao iti nasayud nga implementasion iti programa ti irigasion ditoy Cabugao, Ilocos Sur. # (Web In-Action)
Indauluan dagiti Kapitanes ti lima a barangay dagiti mannalon a kameng ti Turnout Service Area Group (TSAG’s) a nakapilianda nga opisiales ken miembros a kadua ti NIA-Gaco NIP a mangmanehar iti operasion ti kanal ken asosasion iti masanguanan nga aldaw.
Maangay ti Seminar iti dua nga aldaw, Agosto 27-28, 2014 iti nasao a disso ket indauluan ni Ms. Lourdes M. Pagaduan, Senior Institutional Development Officer (SIDO) ti pito nga IDO’s a kaduana nga aglektiur iti dua nga aldaw.
Manamnama a no malpas daytoy a seminar ket addanton pamalpalatpatan dagiti asosasion ti mannalon maipapan iti panagpataud ti pundo ken panangmanehar kadagitoy iti salinong ti NIA Gaco NIP.
Nagatendar ni SBM Benedicto M. Savellano, Committee Chair on Agriculture ket nangipaay ti mensahe babaen iti panangkablaawna kadagiti Opisiales ti NIA-Gaco ken dagiti mannalon a nagatendar. Impeksana pay ti pannakikaysa iti LGU-Cabugao iti nasayud nga implementasion iti programa ti irigasion ditoy Cabugao, Ilocos Sur. # (Web In-Action)
Posted by Bayan ng Cabugao, Ilocos Sur at 4:11 PM 0 comments
FARM MACHINE & EQUIPMENT, NAITED
Cabugao, Ilocos Sur – Naiyallawat kadagiti Opisiales ti Catucdaan Farmer’s Association ken ti Arnap FA iti Waterpump ken Collapsible Dryer (31 bags @ 50kgs. capacity) kas panagsaganadda babaen iti panangiyallawat ti DA-LGU Cabugao Staff and Personnel kadakuada idi Agosto 27, 2014 iti sango ti Munisipio iti Cabugao, Ilocos Sur
.
Segun ken ni Mr. Nathaniel Galamgam, AT, dagitoy a ramit kas iti Kavico 80 Waterpump ket 85-15 Counterpart Scheme ti pannakaalana ken naipaay a “Grant” ti Collapsible Dryer.
Nakikaysa dagiti Opisiales Lokal ti Cabugao iti pannakaiturn-over dagiti nadakamat a proyekto nga isuda Vice Mayor DJ Savellano, SBM Benedicto M. Savellano, ABC President, Brgy. Captain Thaddeus U. Soller, SBM Dr. Jemaima S. Tan-Yee, SBM Jayhan Alcid Tan ken ni SBM Vicky S. Serna agraman dagiti pannakabagi ti dua nga FA’s ken DA-LGU Cabugao.
Paset pay laeng iti programa ti Farm Mechanization ti DA-RFO 1, San Fernando City, La Union kadagiti mannalon ti Cabugao, Ilocos Sur dagitoy a proyekto. # (Web In-Action)
.
Segun ken ni Mr. Nathaniel Galamgam, AT, dagitoy a ramit kas iti Kavico 80 Waterpump ket 85-15 Counterpart Scheme ti pannakaalana ken naipaay a “Grant” ti Collapsible Dryer.
Nakikaysa dagiti Opisiales Lokal ti Cabugao iti pannakaiturn-over dagiti nadakamat a proyekto nga isuda Vice Mayor DJ Savellano, SBM Benedicto M. Savellano, ABC President, Brgy. Captain Thaddeus U. Soller, SBM Dr. Jemaima S. Tan-Yee, SBM Jayhan Alcid Tan ken ni SBM Vicky S. Serna agraman dagiti pannakabagi ti dua nga FA’s ken DA-LGU Cabugao.
Paset pay laeng iti programa ti Farm Mechanization ti DA-RFO 1, San Fernando City, La Union kadagiti mannalon ti Cabugao, Ilocos Sur dagitoy a proyekto. # (Web In-Action)
Posted by Bayan ng Cabugao, Ilocos Sur at 2:20 PM 0 comments
FARM BUSINESS SCHOOL, BARO A PROGRAMA PARA KADAGITI MANNALON
Cabugao, Ilocos Sur – Naangay ti Project Launching ti Farm Business School on Vegetable Production in Ilocos Sur babaen iti Pilot Area idiay Barangay Sabang, Cabugao, Ilocos Sur idi Agosto 22, 2014 a nagatendaran dagiti mannalon iti nasao a barangay.
Iti Part 1, naaramid ti Registration of Participants, Visitors and Guests. Part II ti Opening Prayer ni Ms. Gina Bulseco, Farmer Participant. Welcome Message ni Brgy. Captain Atilano C. Saquiton ken Acknowledgement of the Participants, Visitors and Guests ni Mrs. Joenah G. Sevilleja, AT, FBS Facilitator.
Overview of the Project ni Dr. Melinda F. Mangabat, ATI Training Specialist III/Project Officer.
Nagmensahe ni Mr. Constante Botacion, Assistant Provincial Agriculturist. Dinakamatna ti pateg ti proyekto ken baro a programa dagiti mannalon a mangiyagpang iti kaammuan dagiti mannalon iti pakaseknan ti panagpatanor ken napintas a merkado ti maimulada a nateng wenno cash crops.
Nangipaay met ti Mensahe ni Mayor Edgardo “Ediboy” S. Cobangbang, Jr. Dinakamatna ti pateg ti proyekto a mangnayon ti matgedan dagiti mannalon babaen iti pannakaigannuat dagiti proyekto a mayataday iti Farm Season ken panagbalin dagiti mannalon nga Entrepreneur ken Enterprise Profitability.
Dinayawna met ti regget ti DA-OPAG Ilocos Sur iti napintas a koordinasion ken pannakikammayetda iti LGU-Partner nga agtultuloy a mangilunglungalong kadagiti programa ken proyekto a mangnayon iti pagimbagan dagiti mannalon iti Munisipalidad.
Iti maikatlo a parang ket naaramid ti Presentation of FBS Partners and Enrolees babaen ken ni Mrs. Sevilleja; Orientation Briefing to the Farmers Class ni Ms. Remedios Inovejas, OPAG-Ilocos Sur. Closing Remarks ni Mrs. Zenaida S. Andrada, Municipal Agriculturist ti ili a Cabugao, Ilocos Sur. # (Web In-Action)
Posted by Bayan ng Cabugao, Ilocos Sur at 9:14 AM 0 comments
Tuesday, August 26, 2014
BUWAN NG WIKA, SINELEBRARAN TI CABUGAO DEPED DISTRICT
Cabugao, Ilocos Sur – Naangay ti pannakaselebrar ti Buwan ng Wika nga addaan ti Tema: “Wika ng Pagkakaisa” ITI 26 A PAGADALAN TI Cabugao depED District idi Agosto 22, 2014 iti Social Hall, Cabugao South Central School, Cabugao, Ilocos Sur a nagatendaran dagiti ubbing nga agad-adal, mangisursuro, nagannak, bisita, PTA Officials ken Municipal Officials nga idauluan ni Mayor Edgardo “Ediboy” S. Cobangbang, Jr.
Iti Programa, inaramid ni Mrs. Melvi S. Sajonia, Principal II ti Cabugao South CS iti Bating Pagtanggap. Kalpasan dagiti Intermisyon Number dagiti agad-adal, nag-mensahe ni SBM Dr. Jemaima S. Tan-Yee, Committee Chair on Education. Kimmablaaw ken dinayawna ti maipakpakita a kinaresponsable dagiti ubbing a mangselebrar iti pannakaipasdek ti Wikang Pambansa. Innayonna a napateg a lagipen daytoy a naipatawid a saguday dagiti agad-adal a Pilipino.
Nagkatlo dagiti aktibidad ti panagselebrar. Naangay ti pakontes ti Pagbigkas ng Tula, Solong Pag-awit, Paggawa ng Poster, ken Pagbuo ng Mensahe sa tulong ng mga Salita iti kabigatan dayta a petsa.
Naisaganad a naiyam-ammo dagiti nagserbi a Hurado. Nailawlawag met dagiti Kriterya ti pakontes babaen kadagiti Pupils Facilitators ti programa.
Kalpasan dagiti Intermisyon Number, nangipaay ti Mensahe ni Mayor Ediboy ket kimmablaaw ken nagyaman ta napintas ti pannakaisagana daytoy a selebrasion ti Cabugao DepED District iti tinawen a panagselebrarna iti Buwan ng Wika. Pinadayawan ni Mayor Ediboy ti kinaregta dagiti Teachers, agad-adal ken nagannak/Guardians ta awan ti pangisukatanna iti napintas a gapuananda kadagiti programada kadagiti pageskuelaan ken iti panagkaykaysada a mangpasayaat ti pagadalanda ken pannakikammayetda iti Gobierno Munisipal para iti pagimbagan dagiti pagadalanda.
Bininsa ti Ama ti Ili ti pateg ti Nailian a Pagsasao a kas maysa a napateg a ramit iti panangtun-oy ti nakaysa a kagimongan ti Pilipino partikular kadagiti umili ti Cabugao, Ilocos Sur.
Nakikaysa met dagiti Konsehal ti ili a kas kada SBM Dr. Jemaima S. Tan-Yee, Committee Chair on Education, SBM Vicky S. Serna, SBM Atty. Bryan Jett S. Pano, SBM Jayhan Alcid-Tan ken ni SBM Josefina S. Vallejo ket nagserbida pay a Hurado kadagiti nadakamat a pasalip a nangkulminar iti panagselebrar.
Kamalmanna, naaramid ti maikatlo a paset ti panagselebrar babaen iti pangserra a programa. Naipakaammo dagiti nangabak a nakikontes ket naited dagiti premioda babaen kadagiti nag-Hurado ti salip. # (Web In-Action)
Iti Programa, inaramid ni Mrs. Melvi S. Sajonia, Principal II ti Cabugao South CS iti Bating Pagtanggap. Kalpasan dagiti Intermisyon Number dagiti agad-adal, nag-mensahe ni SBM Dr. Jemaima S. Tan-Yee, Committee Chair on Education. Kimmablaaw ken dinayawna ti maipakpakita a kinaresponsable dagiti ubbing a mangselebrar iti pannakaipasdek ti Wikang Pambansa. Innayonna a napateg a lagipen daytoy a naipatawid a saguday dagiti agad-adal a Pilipino.
Nagkatlo dagiti aktibidad ti panagselebrar. Naangay ti pakontes ti Pagbigkas ng Tula, Solong Pag-awit, Paggawa ng Poster, ken Pagbuo ng Mensahe sa tulong ng mga Salita iti kabigatan dayta a petsa.
Naisaganad a naiyam-ammo dagiti nagserbi a Hurado. Nailawlawag met dagiti Kriterya ti pakontes babaen kadagiti Pupils Facilitators ti programa.
Kalpasan dagiti Intermisyon Number, nangipaay ti Mensahe ni Mayor Ediboy ket kimmablaaw ken nagyaman ta napintas ti pannakaisagana daytoy a selebrasion ti Cabugao DepED District iti tinawen a panagselebrarna iti Buwan ng Wika. Pinadayawan ni Mayor Ediboy ti kinaregta dagiti Teachers, agad-adal ken nagannak/Guardians ta awan ti pangisukatanna iti napintas a gapuananda kadagiti programada kadagiti pageskuelaan ken iti panagkaykaysada a mangpasayaat ti pagadalanda ken pannakikammayetda iti Gobierno Munisipal para iti pagimbagan dagiti pagadalanda.
Bininsa ti Ama ti Ili ti pateg ti Nailian a Pagsasao a kas maysa a napateg a ramit iti panangtun-oy ti nakaysa a kagimongan ti Pilipino partikular kadagiti umili ti Cabugao, Ilocos Sur.
Nakikaysa met dagiti Konsehal ti ili a kas kada SBM Dr. Jemaima S. Tan-Yee, Committee Chair on Education, SBM Vicky S. Serna, SBM Atty. Bryan Jett S. Pano, SBM Jayhan Alcid-Tan ken ni SBM Josefina S. Vallejo ket nagserbida pay a Hurado kadagiti nadakamat a pasalip a nangkulminar iti panagselebrar.
Kamalmanna, naaramid ti maikatlo a paset ti panagselebrar babaen iti pangserra a programa. Naipakaammo dagiti nangabak a nakikontes ket naited dagiti premioda babaen kadagiti nag-Hurado ti salip. # (Web In-Action)
Posted by Bayan ng Cabugao, Ilocos Sur at 2:18 PM 0 comments
MAIKADUA A SABADO TI MATH CLASS, NABALLIGI
Cabugao, Ilocos Sur – Naangay ti Math Class iti tallo a pageskuelaan ti Cabugao DepED District iti intero a Munisipalidad ti Cabugao idi Agosto 23, 2014. Dagiti tallo a pageskuelaan ket iti Cabugao North Central School a pannakasentro ti Math Class kadagiti pageskuelaan kasta met iti Cabugao South Central School ken iti Turod Elementary School.
Iti pannakiuman ti Web In-Action idi Agosto 23, 2014, imbatad dagiti kaaduan a nagannak/guardians kadagiti napili nga ubbing a naanus a nagbantay iti ruar ti klase a maragragsakanda ta maipamaysa a masanay dagiti annakda iti Subject a Math.
Kadagiti met ubbing a nairaman kadaytoy a panagsanay ket kayatda met a takuatan ti kabaelanda ken maibilang a parte ti pannakadisiplinada daytoy nga aktibidad nga iwayat ti DepED.
Innayon dagiti mangisursuro a maobserbaran a kaaduan kadagiti nagenrol nga agbasbasa ket pagduyosanda ti Matematika ken isuda ti kaaduan a maikonkontes iti sabali pay nga asignatura. # (Web In-Action)
Posted by Bayan ng Cabugao, Ilocos Sur at 9:19 AM 0 comments
Monday, August 25, 2014
TRANSAKSION, AGTULTULOY A NASAYUD ITI CABUGAO DAYO
Cabugao, Ilocos Sur –Maibatay iti pamanunotan dagiti Opisiales/Miembros ti Cabugao Livestock and Traders Association ket puminpintas ti transaksion a mapaspasamak iti panaggiginnatang dagiti koridor ken dumadayo iti Cabugao Dayo kadagiti bulan ti Tawen 2014.
Innayonda a kaaduan nga animales a maparti iti Tiendaan (NISTC Public Market) kas iti nuang ken baka ket maaramid ti transaksion iti uneg ti Dayo. No adda man maiserrek nga aggapu iti ruar a maparti ket saanda nga ipalubos a maaramid daytoy ta maisalungasing iti napagtutulagan ti Asosasion a maiserrek iti Kaha ti Dayo ti pagbayad ti tunggal transaksion iti panagginnatang a kaibatogan ti P200 tunggal ulo, segun ken ni Treasurer Rudy Quileza.
Kas iti sigud, nabun-as dagiti nuang ken baka a nai-dayo ket kaaduan ti nagatang a para-parti babaen kadagiti kameng ti Cabugao Meat Vendors/Butcher’s Association iti NISTC- Public Market, Cabugao, Ilocos Sur.
Kalpasan ti panagmiting dagiti kameng ti livestock association itay nabiit, napatibker manen ti panagkakaduada ken pannakausar dagiti puonan iti panaggatang nga agtultuloy a mangingato ti masapulan ti asosasion ken pakabenepisiaran met dagiti kameng iti agdama. Daytoy nga asosasion ket agtultuloy a tartarabayen ti LGU-Cabugao a mangipromot ken mangkomplementar kadagiti programa/proyekto para iti pagsayaatan dagiti agtartaraken iti dinguen ken ayup a mainayon a pagsapulanda iti benneg ti industria ti livestock. # (Web In-Action)
Posted by Bayan ng Cabugao, Ilocos Sur at 12:32 PM 0 comments
Friday, August 22, 2014
GROUNDBREAKING KEN RIBBON CUTTING, NASANGAILI NI GOV. RYAN
Cabugao, Ilocos Sur – Naaramid ti Groundbreaking Ceremony iti maipatakder a 2-Storey Building ti Sangguniang Bayan Hall iti amianan ti pasdek ti Municipal Hall ti Cabugao, Ilocos Sur iti Agosto 21, 2014 a nagatendaran dagiti Opisiales ti LGU-Cabugao nga idauluan da Mayor Edgardo “Ediboy” S. Cobangbang, Jr. ken ni Vice Mayor Deogracias Jose Victorino H. Savellano agraman dagiti kameng ti Konseho Munisipal, Barangay Captains, Department/Section Heads ti LGU-Cabugao, PNP-Cabugao, Barangay Council Members ken dagiti lumugar ti Barangay Rizal ken dagiti LGU Personnel a timmulong a nagisagana kadagiti masapsapul ken nangpasangbay kadagiti nagsangpet a bisita.
Nasangaili ni Gov. Ryan Luis V. Singson ket kaduana ni Mayor Ediboy ken dagiti Opisiales ti Gobierno Munisipal a nangbayabay kenkuana iti pannakaaramid ti nasao a seremonia. Kalpasan ti panangisulbong ni Governor Ryan Luis V. Singson iti Time Capsule iti pannakaipatakder ti nasao a pasdek iti imatang dagiti umili ti Cabugao, Ilocos Sur a nagatendar.
Immallatiw dagiti nagatendar ket naaramid ti Cutting of Ribbon iti pannakaisibro ti baro a pasdek ti Barangay Hall iti Barangay Rizal, Cabugao, Ilocos Sur. Kadua ni Gov. Ryan ni Mayor Ediboy ken binayabay dagiti SB Members nga idauluan ni Vice Mayor DJ Savellano kasta metten ni ABC President Rizal Brgy. Captain Thaddeus U. Soller ken ti Konseho ti Barangay iti pannakainagorar ti nasao a pasdek a masarakan iti amianan ti Cabugao Cultural and Sports Complex iti nasao met la a barangay.
Kalpasan ti Cutting of Ribbon, naisaruno iti panangbendision ni Rev. Fr. Felix Costales, Kura Paroko ti Cabugao Catholic Church iti nasao a pasdek nga inimatangan dagiti Opisiales ti Ili, Barangay ken Probinsia ken dagiti nagatendar iti Groundbreaking Ceremony. Indauluan pay ni Rev. Fr. Costales ti ababa a kararag a pagyaman iti Apo sakbay a napagsasanguan dagiti nagatendar iti naisagana a taraon iti pangngaldaw nga insagana ti Barangay Rizal. # (Web In-Action)
Posted by Bayan ng Cabugao, Ilocos Sur at 1:14 PM 0 comments
Subscribe to: Posts (Atom)


c: text/html

text:
VIGAN CITY – Kas ninamnama dagiti opisial daytoy a siudad, rinibribu a tattao ti nagbuya iti Langgonisa Street Dancing Competition itay Enero 22.
Pattapatta ti maysa a lokal nga opisial a nasurok a 30,000 a tattao iti nagdudupudop kadagiti kalsada manipud Plaza Salcedo, iti Quezon Avenue, sa iti Mena Crisologo a yan ti Vigan Heritage Village, ken iti abagatan ti Katedral ni San Pablo tapno imatanganda ti Langgonisa street dancing competition, tampok a pabuya iti maikapito nga anibersario ti panagbalin ti Vigan a siudad.
Kampeon manen ti San Nicolas, Ilocos Norte idinto nga inyawid ti Caoayan, Ilocos Sur ken ti Camangaan Elementary School ti umuna a gunggona iti nasao a competition a mangitampok iti langgonisa, nalatak a produkto daytoy a siudad.
Tallo a grupo ti nagsasalip iti daytoy tinawen nga street dancing competition: ti Category A a nagsasalipan dagiti agbasbasa iti elementaria; ti Category B, a para kadagiti adda iti sekundaria, ken iti Category C, a dagiti estudiante iti kolehio ken iti local government unit dagiti nagsasalip.
Tallo laeng a pagadalan iti elementaria ti nakisalip iti Category A: ti Vigan Central School, Camanggaan Elementary School, ken San Julian Elementary School. Gapu iti daytoy, napagnunummuanan dagiti judges a maited laeng ti grand prize iti Camangaan Elem. School ket consolation prize kadagiti dua pay a pagadalan a nakisalip.
Nakisalip iti Category B ti Divine High School, Vigan National High West, San Nicolas Ilocos Norte National High School, Vigan National High School ken Ilocos Sur National High School.
Iti Category C, nakisalip ti San Nicolas LGU, MACRO Computer College, Cabugao LGU, University of Northern Philippines, Ilocos Sur Community College, Caoayan LGU, ken Salinlahi ti Fuerte, Caoayan, Ilocos Sur.
Kas panagkampeonna iti Category B, immawat ti San Nicolas, Ilocos Norte iti P50,000; inyawid met ti Salinlahi ti Fuerte, Caoayan, Ilocos Sur ti P50,000 iti panangiyalatna iti kampeonato iti Category C ken P30,000 iti Camangaan Elementary School iti panangabakna iti umuna a puesto iti Category A.
Dagiti sumaganad dagiti nangabak: Category A – Camangaan Elem. School; Category B – San Nicolas, Ilocos Norte Norte, umuna a gunggona, (P50,000), Vigan National High School East, maikadua (P30,000), ISNHS, maikatlo (P10,000), Divine High School (P5,000) ken Vigan National High School West, (P5,000); Category C (Open) – Salinlahi, Fuerte Caoayan, umuna a gunggona (P50,000), Caoayan LGU, maikadua (P30,000), San Nicolas LGU, maikatlo (P10,000) ken consolation prize a P5,000 ti naited iti MACRO, Cabugao LGU, UNP, ken ISCC.
Nagpaay a chairman ti hurado ni Chris Adaya, director dagiti nalatak a telenobela iti GMA 7 a pakaibilangan ti “Bakekang” ken “Sa mga Mata ni Angelita, idinto a kamkameng da Arthur Alambat, maysa a nutritionist a naggapu sadiay San Francisco, California, ken ni Armando Sta.Ana a naikkan pammadayaw manipud iti Cultural Center of the Philippines.
Dagiti criteria ti pasalip: 50% iti performance manipud iti street dancing a naaramid iti malem ken 50% iti showdown competition iti karabianna a pannakakorona ti Miss Vigan City.#

robotstxt: allowed

filter: keep


text:
SAN EMILIO, Ilocos Sur – Kas paset ti programa ti gobierno probinsial a mangpaadu iti lames iti amin a bagi ti danum ditoy probinsia ken mangipaay iti umdas a food production, naibulos dagiti tilapia fingerlings kadagiti karayan iti lima nga ili iti maikadua a distrito idi Enero 13.
Mismo a ni Gov. Deogracias Victor Savellano ti nagiwaras ken nagibulos kadagiti tilapia fingerlings kadagiti karayan ti San Emilio, Lidlidda, Banayoyo, Santiago ken San Esteban kas paset ti programa nga Ilocos Sur Development of Aquamarine (ISDA) ti gobierno probinsial a mangbiag manen kadagiti lames dagiti amin a karayan ken waig ditoy probinsia.
Ti pannakaibulos dagiti lames kadagiti nadakamat nga ili ti rugi ti uppat a lawas a panagibunong iti tilapia fingerlings kadagiti amin nga ili iti Ilocos Sur.
Kinuna ni Savellano nga objective ti nasao a programa ti population enhancement dagiti lames kadagiti karayan, waig ken water impounding dagiti amin nga ili iti probinsia.
Segun ken ni San Emilio Mayor Lorenzo Bragado, babaen daytoy a programa, masupusopan ti pagkurangan ti lames iti ilida.Aminado ti mayor a nakirangen ti lames kadagiti karayan ti ilida gapu ta awanen ti makapasurong nga ipon nga isu koma ti dumakkel a lames gapu ta makalapdan iti igid ti baybay.
Kinuna met ni Lidlidda Mayor Jesus Sagay a napintas a pagtaudan iti protina ti lames isu a makatulong daytoy iti nutrition program kadagiti barbarangay kas kadagiti immunan a programa ti gobernador a panagiwaras iti kalding, manok ken agduduma a bukbukel.
Kiniddaw ni Savellano ti panangputar dagiti mayor ken barangay captains iti ordinansa a mangsaluad iti daytoy a programa agsipud ta “para daytoy iti masakbayan”.
Kinuna pay ti gobernador a tunggal barangay a nawarasan iti tilapia fingerlings, adda madesignaran a fish warden a sanayen ti provincial agriculture office a mangsaluad kadagiti bagi ti danum iti masakupanda.#


text:
Awan inggana
Ti awan inggana (simbolo: ∞) ket maysa nga abstrakto a konsepto a mangipalpalawag ti awan ti aniaman a patinggana ken maipaay kadagiti nadumaduma a pagobraan, daytoy ket naipangpangruna ti matematika ken pisika. Ti Inggles a balikas ti infinity ket nagtaud manipud ti Latin ti infinitas, a mabalin a maipatarus iti "awan beddengna", daytoy ket binulod a patarus manipud ti Griego a balikas ti apeiros, a ti kaibuksilanna ket "awan patinggana".[1]
Iti matematika, ti "awan inggana" ket kankanayon a matrato a kasla iti maysa a bilang (kasla ti agbilang wenno panagrukod kadagiti banag: "ti awan ignggana a bilang dagiti termino") ngem daytoy ket saan nga isu met a bilang a kas dagiti pudno a bilang. Kadagiti sistema ti bilang a mangiraman kadagiti inpinitesimal, ti resiprokal ti maysa nga inpinitesimal ket maysa nga awan inggama a bilang, a kas iti bilang a dakdakkel ngem ti aniaman a pudno a bilang. Ni Georg Cantor ket nangpormalisado kadagiti adu a kapanunotan a mainaig iti awan inggana ken dagiti awan inggana nga agsmang idi las-ud ti naladaw a maika-19 a siglo ken ti nasapa a maika-20 a sigsiglo. Iti teoria a pinarang-ayna, adda dagiti awan inggana nga agasmang kadagiti nadumaduma a "kadakkel" (a tinawtawagan ti kardinalidad).[2] Kas pagarigan, ti agasmang dagiti sibubukel a bilang ket mabilang nga awan inggana, bayat a ti awan inggana nga agsmang dagiti pudno a bilang ket saan a mabilang.[3]
Pakasaritaan[urnosen | urnosen ti taudan]
Dagiti taga-ugma a kultura ket addaanda idi kadagiti nadumaduma a kapanunotan a maipanggep ti saad iti awan inggana. Dagidi taga-ugma nga Indiano ken dagidi Griego, ket saanda a nakaikodigo kadagiti termino ti awan inggana iti pormalisado a sistema ti matematika, ken nagarngianda ti awan inggana a kas maysa a konsepto ti pilosopia.
Dagiti nagibasaran[urnosen | urnosen ti taudan]
- ^ etymonline Naala idi 2012-03-06
- ^ Gowers, Timothy; Barrow-Green, Hunio; Daulo, Imre (2008). Ti Princeton a Kakuyog ti Matematika. Unibersidad ti Princeton a Pagmalditan. p. 616. ISBN 0-691-11880-9., Extract of page 616
- ^ Maddox 2002, pp. 113 –117


text:
Bolivia
Nagsasabtan: 16°42′43″S 64°39′58″W / 16.712°S 64.666°W
Ti Bolivia (Espaniol: [boˈliBja]; Guarani: Mborivia [ᵐboˈɾiʋja]; Quechua: Buliwya [bʊlɪwja]; Aimara: Wuliwya [wʊlɪwja]), oipisial nga ammo a kas ti Plurinasional nga Estado ti Bolivia (Espaniol: Estado Plurinacional de Bolivia),[8][9] ket ti napalikmutan iti daga a pagilian a mabirukan idiay akinlaud-tengnga ti Abagatan nga Amerika. Daytoy ket bineddengan iti amianan ken daya babaen ti Brasil, iti abagatan a daya babaen ti Paraguay, iti abagatan babaen ti Arhentina, iti abagatan a laud babaen ti Chile, ken iti amianan a laud babaen ti Peru. Maysa a pagkatlo iti pagilian ket kabambanatayan ti Andes.
Ti kadakkelan a siudad ken ti kangrunaan a sentro ti ekonomia ken pinansia ket ti Santa Cruz de la Sierra a mabirukan idiay Llanos Orientales iti kaaduan a nadalumpinas a rehion iti Daya ti Bolivia. Ti Bolivia ket maysa kadagiti dua a napalikmutan iti daga pagilian (ti sabali ket ti Paraguay) a mabirukan iti ruar ti Apro-Eurasia. Ti Bolivia ket heograpiko a ti kadakkelan a napalikmutan iti daga a pagilian iti Kaamerikaan, ngem agtultuloy a relatibo a bassit a pagilian kadagiti termino ti ekonomia ken militar.[10]
Sakbay ti kolonisasion ti Espaniol, ti rehion ti Andes ket parte idi ti Imperio nga Inca, bayat a ti akin-amianan ken akindaya a tanap ket tinagtagitao idi babaen dagiti nawaya a tribu. Dagiti Espaniol a konkistador a simmangpet manipud idiay Cuzco ken Asunción ket tinengngelda ti rehion idi maika-16 a siglo. Idi las-ud ti panawen ti kolonia ti Espaniol inadminstro idi ti Bolivia babaen ti Naarian nga Audiencia ti Charcas. Binangon ti Espania ti imperiona iti plata a naiyaon manipud kadagiti mina ti Bolivia.
Kalpasan iti immuna a panangawag iti wayawaya idi 1809, 16 a tawtawen iti gubat ti simmaruno sakbay anabangon ti republika, a nanaganan kenni Simón Bolívar, idi 6 Agosto 1825. Manipud iti pannakawayana, ti Bolivia ket nagsagsagaba kadagiti nariri a paset ti panawen ti politika ken ekonomia, a mairaman ti pannakapukaw kadagiti kaarubayan a teritorio kadagiti kaarrubana, a kas ti Acre ken dagiti parte ti Gran Chaco. Daytoy ket napalikmutanen ti daga manipud idi inkapet ti Chile ti terotiona iti aplaya iti Pasipiko kalpasan ti Gubat ti Pasipiko (1879–84), ngem dagiti pannakakitunos kadagiti kaarubana pagilian ket naikkan iti saan a dagus a panagserrek kadagiti taaw ti Pasipiko ken Atlantiko.
Ti populasion ti pagian ket nakarkulo iti 11 a riwriw, daytoy ket multietniko, a mairaman dagiti Amerindiano, Mestiso, Europeano, Asiano ken Aprikano. Ti Segregasion iti puli ken sosial a napataud manipud iti kolonisasion ti Espaniol ket nagtultuloy iti moderno apanawen. Ti Espaniol ket ti opsial ken ti kaaduan a naisasao a pagsasao, ngem adda met dagiti 36 nga indihenio a pagsasao nga addaan pay iti kasasaad nga opisial, a ti kaaduan a naisasao kadagitoy ket ti pagsasao a Guarani, Aimara ken ti Quechua.
Ti moderno a Bolivia ket batay-linteg nga unitario nga estado, a nabingbingay kadagiti siam a departamento. Agdumaduma ti heograpiana manipud kadagiti pantok ti Andes iti laud, aginggana kadagiti akindaya a tanap, a mabirukan iti kaunegan ti Labneng Amasona. Daytoy ket agrangrang-ay a pagilian, nga addaan iti agpakatengnga a pannakairanggo iti Pagsurotan ti Panagrang-ay ti Nagtagitaoan ken iti agpang ti kinapanglaw iti 53 a porsiento.[11] Dagiti nangruna nga aktibidadna iti ekonomia ket mairaman ti agrikultura, panagtarikayo, panagkalap, panagmina, ken panagpataud kadagiti tagilako iti abel, kawes, dagiti napapino a metal, ken panagpapino iti lana. Ti Bolivia ket nabaknang kadagiti mineral a napangpangruna iti lata.
Dagiti nagibasaran[urnosen | urnosen ti taudan]
- ^ "Moneda de 10 Centavos" [10 Cent Coins] (iti Espaniol). Central Bank of Bolivia. Naiyarkibo manipud iti kasisigud idi 28 Abril 2007. Naala idi 28 Enero 2014.
- ^ Political Constitution of the State – Article 5
- ^ "South America :: Bolivia". The World Factbook. Central Intelligence Agency. Naala idi 25 Marso 2017.
- ^ [1]. Instituto Nacional de Estadística de Bolivia.
- ^ a b c d "Report for Selected Countries and Subjects". International Monetary Fund.
- ^ "Gini index". World Bank. Naala idi 9 Nobiembre 2016.
- ^ "2016 Human Development Report" (PDF). United Nations Development Programme. 2016. Naala idi 23 Marso 2017.
- ^ "Bolivia (Plurinational State of)". Who.int. 11 Mayo 2010. Naala idi 30 Agosto 2010.
- ^ "Bolivia (Plurinational State of)". UNdata. Naala idi 30 Agosto 2010.
- ^ Schenoni, Luis (2017) "Subsystemic Unipolarities?" in Strategic Analysis, 41(1): 74–86 [2]
- ^ "Bolivia baja sus índices de pobreza en 8 años" [Bolivia lowers its poverty levels]. El Deber. 30 November 2011. Naiyarkibo manipud iti kasisigud idi 5 Disiembre 2011. Naala idi 30 Nobiembre 2011.
Bibliograpia[urnosen | urnosen ti taudan]
- Constitute Assembly of Bolivia (2007). "Nueva Constitucion Politica del Estatdo" [New State Constitution] (PDF) (iti Espaniol). Gobierno ti Bolivia. Naiyarkibo manipud iti kasisigud (PDF) idi 3 Marso 2009. Naala idi 28 Enero 2014.
- Fagan, Brian (2001). The Seventy Great Mysteries of the Ancient World: Unlocking the Secrets of Past Civilizations. Thames & Hudson. ISBN 978-0-500-51050-6.
- Kolata, Alan (1993). The Tiwanaku: Portrait of an Andean Civilization. Wiley. ISBN 978-1-55786-183-2.
- Kolata, Alan (1996). Valley of the Spirits: A Journey into the Lost Realm of the Aymara. Wiley. ISBN 978-0-471-57507-8.
Dagiti silpo ti ruar[urnosen | urnosen ti taudan]
Midia a mainaig iti Bolivia iti Wikimedia Commons
Pakaammo ti panagbiahe idiay Bolivia manipud iti Wikivoyage (iti Ingles)
- Bolivia a naikabil iti The World Factbook (iti Ingles)
- Kitaen ti Bolivia iti Proyekto ti Nawaya a Direktorio (iti Ingles)
- Wikimedia Atlas iti Bolivia
- Datos ti heograpia a mainaig iti Bolivia iti OpenStreetMap
- Bolivia
- Pagpagilian ti Komunidad ti Andes
- Dagiti dati a kolonia ti Espania
- Dagiti naserraan ti daga a pagilian
- Dagiti estado a kameng ti Kappon ti Pagpagilian ti Abagatan nga Amerika
- Dagiti republika
- Dagiti pagilian ti Abagatan nga Amerika
- Dagiti pagilian ken teritorio nga agsasao ti Espaniol
- Dagiti estado ken teritorio a nabangon idi 1825
- Dagiti estado a kameng ti Nagkaykaysa a Pagpagilian


text:
ILOCOS NORTE – Puntiria ti Provincial Environment and Natural Resources Office (PENRO) ditoy ti agmula iti nasurok a maysa a milion a kaykayo iti daytoy a tawen kas panagtungpal iti kampania maikontra iti global warming ken climate change, daytoy ti impalgak ni PENR Officer Juan P. de los Reyes.
Kinuna ni de los Reyes a puntiria ti opisinana ti pannakaimula iti 1.4 million a seedlings ti nadumaduma nga species ti forest ken fruit trees iti saklaw a 3,903 ektaria iti nadumaduma a naituding a lugar iti probinsia.
Iti 2012, 15 a munisipalidad a pakairamanan ti Nueva Era, Marcos, Paoay, Dingras, Marcos, Carasi, Piddig, Banna, Batac, Solsona, Pagudpud, Adams, Burgos, Pasuquin, ken Vintar ti nainbolbar iti National Greening Program.
Kinuna ni de los Reyes a magun-odda ti puntiriada babaen ti koordinasion dagiti nadumaduma a people’s organization, dagiti lokal a gobierno ken ti agtultuloy a partnership dagiti nasional nga ahensia ti gobierno.#


text:
Wikipedia:Napili nga artikulo ita nga aldaw/Pebrero 12
Ti Tengnga a Daya ket maysa a rehion a mangbukel ti Akinlaud nga Asia ken Akin-abagatan nga Aprika. Daytoy a balikas ket naipanunutan a Eurosentriko ken inus-usar a kapadpada ti Asideg a Daya, iti kasumbangir iti Adayo a Daya.
Ti pakasaritaan ti Tengnga a Daya ket napetsado manipud idi taga-ugma a panawen, ken ti kadagupan ti pakasaritaanna, ti Tengnga a Daya ket sentro daytoyen kadagiti kangrunaan a pannakibiang iti lubong. Nupay kasta iti kontesto ti taga-ugma a pakasaritaan, ti balikas nga Asideg a Daya ket kadawyan a maus-usar. Ti Tengnga a Daya ket isu pay ti pakasaritaan a naggapuan kadagiti kangrunaaan a relihion a kas ti Hudaismo, Kristianidad, ken Islam. Ti Tengnga a Daya ket sapasap nga addaan iti maysa a namaga ken napudot a klima, addaan kadagiti nangruna a karayan a mangit-ited kadagiti panagsibog tapno makasuporta iti agrikultura kadagiti limitado a luglugar. Adu kadagiti pagilian a mabirukan iti kalikmutan ti Persiano a Golpo ket addaan iti adu a reserba iti krudo a lana. Iti moderno a panawen ti Tengnga a Daya ket agtagtaginayon a maysa a managrikna a rehion ti estratehia, ekonomia, politika, kultura ken relihion. Ti maipadtu nga idadakkel ti panagrangrang-ay ti Tengnga a Daya ket agarup a 4.1% para iti 2010 ken 5.1% idi 2011.


text:
MAIBILANG a karegtaan a progresibo a grupo iti Pilipinas dagiti labor union a mangiruprupir ti kalintegan ken pagsayaatan dagiti mangmangged.
Nalatak iti agdama a panawen ti Kilusang Mayo Uno, Trade Union Congress of the Philippines a dua kadagiti kangrunaan a grupo dagiti mangmangged iti Pilipinas nga adda latta kadagiti panagtignay a mangitandudo ti pakaseknan dagiti mangmangged. Naregta dagiti kameng dagiti progresibo a labor union a mangisaysayangkat kadagiti tignay-protesta iti panagkiddawda iti pannakaingato ti sueldo dagiti mangmangged, pannakaigibusen ti endo wenno contractualization ken pannakapasayaat ti kasasaad dagiti lugar a pagtrabahuanda.
Adun dagiti naglatak a labor leaders iti agdama a henerasion kas daydi Rolando Olalia a lider ti KMU ken napapatay tapno mapataud ti riribuk idi panawen ni Presidente Corazon Aquino, ken daydi sigud a senador a polio a lider ti TUCP a ni Ernesto Herrera. Naglatakda iti agdama a henerasion, kasupadi ti pannakaitanemen iti lipat ti mabigbig nga Ama ken Pundador ti Tignay-Mangmangged iti Pilipinas – daydi Isabelo Florentino de los Reyes wenno Don Belong, mannurat, senador, ken nangbuangay ti Philippine Independent Church wenno Iglesia Filipina Independiente.
Naipasngay ni Don Belong iti Vigan, Ilocos Sur, idi Hulio 7, 1864. Ada da Elias de los Reyes ken Leona Florentino, mabigbig a kaunaan a Filipina a mannaniw, a mapapati a nakatawidanna iti laing ken talugadingna nga agsurat.
Nagadal iti seminario iti Vigan a nakapadasanna iti naistrikto a panangdiplina dagiti mangisursuro a praile a nagramutan ti gura ken panagrebeldena iti Simbaan Katolika.
Iti agtawen iti 16 idi 1880, nagadal sadiay Colegio de San Juan de Letran, Manila. Kalpasan iti dua a tawen, pimmusay ti amana, ken lineppasna ti kursona iti Bachelor of Arts iti Letran, ket intuloyna ti panagadalna iti University of Santo Tomas, iti Law ken Paleography. Idi 1886 ket tinurposna ti kurso iti Notary Public, ngem saan a sigud a nakapag-practise ti 22 pay laeng ti tawenna, a rumbeng a 25 ti tawenna tapno makapagakem.
Tapno masupusopan ti ipawpawit ti inana nga allowance-na, nagsursurat kadagiti artikulo para iti EI Diario de Manila, La Oceania Espanol, El Comercio, La Revista Popular, La Opinion, ken dadduma pay a pagiwarnak iti Manila.
Idi Hunio 14, 1884, nagassawada ken ni Josefa Sevilla a taga-Malabon. Idi 1889, nagbalin publisher ken editor ti umuna a vernacular a pagiwarnak nga El Ilocano ken nangimaton ti imprenta. Nagsukisok maipapan ti pakasaritaan ken kultura ti Pilipinas ken nagsurat kadagiti historical works kas “Las Islas Visayas en la Epoca de la Conquista; La Expedicion de Li-Mahong contra Filipinas en 1574; Triuntos del Rosario 0 Los Holandeses en Filipinas; Prehistoria de Filipinas; EI Folklore Filipino; ken Historia de Ilocos.”
Kas agiwarwarnak, napinget a nangkritikar kadagiti panagabuso ken dakes nga aramid dagiti praile, ken inrupirna ti pannakareporma iti daga kadagiti hasienda dagiti nadumaduma a kongregasion tapno maitedda kadagiti makitaltalon a Pilipino.
Idi Enero 1897, kalpasan ti pannakabitay dagiti “Trece Martires sadiay Bagumbayan,” naarestar ken nabalud sadiay Bilibid Prison gapu ta maysa kadagiti naatap nga adda pannakainaigna iti rebolusion nga inyusuat ni Andres Bonifacio ken dagidi kakaduana a Katipunero sadiay Balintawak idi Agosto 1896. Kabayatan ti pannakaibaludna, pimmusay ti asawana a naipumpon a saanna a nakita.
Nalisian ni Don Belong ti pannakabitayna idi sumangpet ti baro a Governador-General a ni Fernando Primo de Rivera idi Abril 25, 1897, kasukat ti narungsot a Governador-General Camilo de Polavieja a nangibilin ti pannakabitay dagiti adu a Pilipino a maingel agraman ni Dr. Jose Rizal. Naipabalud ketdi sadiay Castillo Montijuich, Barcelona, Spain.
Nawayawayaan idi napirmaan ti “Pact of Biak-na-Bato” idi Disiembre 14 – 15, 1897. Tapno mapagulimek iti natadem a panagsursuratna, naikkan iti nasayaat a trabaho kas Consejero del Ministerio de Ultramar (Counselor of the Ministry of Colonies) sadiay Madrid, a nagserbianna manipud 1898 agingga iti 1901. Dagita a panawen ket mapaspasamak ti Spanish-American war iti Pilipinas ken West Indies.
Kabayatan ti panagtrabahona iti Ministry of Colonies, nagbalin a kaayan-ayat ken asawana ni Maria Angeles Lopez Montero, anak ti retirado a Kastila a koronel. Iti laksid ti panagtrabahona iti gobierno ti España, ken pannakaasawana iti Kastila, intultuloyna nga inusar ti natadem a plumana a nakasugat kadagiti adu a lider ti gobierno ken pammati.
Idi 1899 sadiay Madrid, impablaakna ti “La Sensacional Memoria sobre la Revolucion Filipina,” a nangirakurak iti kinadakes ti panagturay dagiti Kastila iti Pilipinas. Inaramatna pay ti laingna iti oratorio tapno irakurakna ti kasasaad ken tarigagay dagiti Pilipino iti pagilianda.
Kabayatan ti Filipino-American War idi 1899 agingga iti 1902, nagsursurat ken krinitikarna ti panangatakar dagiti Ameikano iti umuna a Republika ti Pilipinas. Binuangay ken indauluanna dagiti dua a a periodiko a mangitandudo ti nasionalismo – “El Defensor de Filipinas” ken “Filipinas Ante Europa.” Nagsurat pay iti dua a libro: “Independencia y Revolucion” ken “La Religion de Katipunan.”
Idi Hulio 1, 1901, pinalubosan ti gobierno ti España nga agawid iti Pilipinas. Inyawidna dagiti libro a sinurat ni Karl Marx, Friedrich Engels, Victor Hugo, Pierre Joseph Proudhon, Mikhail Bakunin, ken dadduma pay a sosialista iti Europa a nagibasaranna iti panangiyam-ammona ti sosialismo iti pagilian.
Idi sumangpet iti Manila, nakipagkita kadagiti mangidadaulo kadagiti mangmangged tapno makapagkaykaysada a nangsango kadagiti kapitalista babaen ti collective bargaining tapno magun-odda dagiti tarigagayda. Idi Pebrero 2, 1902, binuangayna ti umuna a labor union iti Pilipinas a naawagan iti “Union Obrera Democratica Filipina (Philippine Democratic Labor Union), ket napili a presidente. Binuangay ken ineditna pay ti umuna a pagiwarnak ti labor union iti Pilipinas a “La Redencion del Obrero” (The Redemption of the laborer).
Idi Agosto 3, 1902, sadiay Centro de Bellas Artes de Quiapo, Manila, indauluanna ti pannakabukel ti Philippine Independent Church ket improklamarda ti sigud a Katoliko a padi a ni Padre Gregorio Aglipay, kas Obispo Supremo. Naisaruno dayta ti nainsaknapan a panagwelga a nangparalasido kadagiti adu a negosio ken pabrika a kukua dagiti Amerikano ken dagiti hasienda a kukua ti Simbaan ken dagiti mestizo. Nasurok a 2,000 a mangmangged dagiti nangisayangkat ti demonstrasion kadagiti kalsada iti Manila ket minandar ni Civil Governor William Howard Taft ti US Calvary a nangwara kadakuada.
Kas utek ti panagwelga, naarestar ni Don Belong ken nabalud sadiay Malabon, ket nasukatan a mangidaulo ti union. Kalpasan ti iruruarna iti pagbaludan, pinaipaing ti US government sadiay Japan idi 1903. Naipan sadiay España, ken nagtrabaho kas juror ti gobierno idiay Barcelona agingga idi 1908. Idi Abril 3, 1909, nagsubli iti Pilipinas kaduana ti Kastila nga asawana ken annakna. Natay ti asawana idi Pebrero 10, 1910.
Iti agtawen iti 48 idi 1912, nakikallaysa iti maikatlo nga asawana a ni Maria Lim, ken nangabak a konsehal iti Manila. Nagpaay a konsehal agingga idi 1919. Nagsubli iti Ilocos Sur ket idi 1922 nangabak a senador a nangibagi kadagiti probinsia iti Ilocos. Kabayatan ti terminonana, pimmusay ti maikatlo nga asawana gapu iti panaganakna.
Kalpasan ti panaggibus ti terminona a senador idi 1928, nagretiron iti politika ken inggaednan ti panawenna iti Simbaan ken panagsursuratna. Idi Enero 1938, naatake ken naparalisado. Nakaidda laeng iti katrena agingga iti ipapatayna idi Oktobre 10, 1938, iti tawenna a 74. Sakbay ti ipupusayna, impadamag dagiti dadduma a kameng ti pamiliana ti panangibabawina ti Pammatina, ngem kinontra dayta dagiti dadduma. Inulilana idi dagiti sibibiag a 15 kadagiti 27 nga annakna kadagiti tallo a pimmusay nga asawana. #


text:
April 3, 2017
Daddadakkel a Bawang
DADDADAKKEL A BAWANG. Siraragsak nga ipakpakita ni Crop Science Prof. Lilian Patena ti UPLB Laguna ti tissue cultured a bawang a mula ni Ronald Garalde (awan iti ladawan). Amang a daddadakkel dagiti ngipenna (cloves) ken narigat a kapten ti sakit. Babaen ti panagmula iti dekalidad a bin-i a bawang, manamnama nga ad-adu pay ti mapastrek dagiti agmulmula iti bawang. Kadua ni Prof. Patena iti ladawan ti research assistant-na ken ni Edwin Carino (kanawan), mangidadaulo iti Provincial Sustainable Development Center ti Ilocos Norte. (Leilanie G. Adriano)
(Naipablaak iti Bannawag, Abril 10, 2017 a bilang.)
Subscribe to: Post Comments (Atom)


text:
Adda man irigasionna ken adda bubon wenno small farm reservoirda, saanda a madanagan iti pannakaiturong ti pagpadanumanda ta madadaan dagiti makinaria nga inted ti LGU-Cabugao kasta met dagiti hose a pagsisinnublatanda nga usaren tapno mapadanumanda ti raepda wenno isagsaganada a maraepan a talonda.
Innayonda a daytoy ti napintas nga impact ti kaadda ti makinaria, tractor, hose a kangrunaan a kasapulan iti land preparations ta manam-ayan ken maipadaras ti panagtalonda nangruna no sambotenda ti adda a danum a kasapulanda.
Kabayatanna, impakaammo ni Municipal Rice Program Coordinator Nereo S. Daproza, AT/DA-LGU nga iti panagbisitana iti intero a Munisipalidad idi Hulio 26, 203, mapatta-patta iti 45 % ti dagup ti nakatalonen a pumatpatak ti kaibatogan a 1,013 ektarias a kataltalonan.
Nupay kasta, innayon ni Daproza nga iti kaadda ti makinaria a mausar ken iti masansan a panagtudona ket manamnama a mabassitanen dagiti saan pay a naraepan a pagtatalonan nangruna kadagiti rainfed area.
Dakkel ti pammati ni Daproza a babaen iti kinaalibtak dagiti mannalon ket matun-oyan ti bilang wenno nangatngato pay ngem iti napalabas a panagtalon ti Wet Season 2012.
Insupusop ni Daproza a kankanayon a bisitaenna dagiti barangay ken dagiti disso dagiti Techno-Demo ti Hybrid ken Certified Seeds agraman iti Seed Production Area tapno maiwanwanna dagiti mannalon ken maalana ti eksakto a bilang dagiti makatalon.
Dagitoy nga aksion ken inisiatiba ket gubuay ti napintek a programa ti LGU-Cabugao iti Agrikultura babaen iti panangidaulo ni Mayor Edgardo “Ediboy” S. Cobangbang, Jr. tapno maragpat a kanayon ti “Food” Sufficiency” para kadagiti umili ti Cabugao, Ilocos Sur. # (Web In-Action)


text:
Diego Silang
Ni Diego Andaya Silang (Disiembre 16, 1730 – Mayo 28, 1763) ket maysa a rebolusonario nga Ilokano idi maika-18 a siglo a nakikumplot kadagiti Briton tapno patalawenda dagiti Kastila iti sibubukel nga amianan ti Filipinas. Panggep ni Silang iti mangbangon ti agwaywayas ken naiwaywaya a nasion dagiti Ilokano. Ti dangadangna ket inaronan dagiti reklamo a nagtaud iti tributo ken panaglablabaes dagiti Kastila, kasta met iti pammatina iti bukbukod a panagturay, a ti panangrienda iti gobierno ken panagturay ti simbaan Katoliko Romano ken ti gobierno iti deppaar ti Ilocos ket rebbengna a tenglen dagiti nasursuruan nga opisial nga Ilokano.
Naipasngay ni Silang idiay Aringay, Pangasinan (banda tattan iti ili ti Caba wenno Aringay, La Union). Nangged isuna a mensahero, parayawat iti menmensahe ken damdamag manipud iti maysa a padi a Kastila idiay Vigan, Ilocos Sur. Nasirib, naasi ken natarus iti Espaniol, biniahena ti Ilocos agingga iti Manila. Kadagitoy a panagdaldaliasatna ti nakaimatangan ken nariknaaanna iti ranggas ken inhustisia dagiti Kastila.
Idi maika-18 a siglo, nagtipon iti Espania ken Pransia a nangsupiat iti Britania iti masasao a Pito a Tawen a Gubat. Sinakup dagiti Briton ti Manila idi 1762 ket daytoy ti nangsegged iti riribuk kadagiti probinsia iti amianan kas iti Ilokos ken Cagayan. Maigapu itoy, nakaro ti rurod ken gura dagiti ganganaet a Kastila.
Nagboluntario nga umuna ni Silang a mangidaulo iti bunggoy dagiti Ilokano a makilaban kadagiti Briton, ngem impaidam daytoy dagiti Kastila, kas pangngeddeng ti Obispo ti Nueva Segovia (Vigan). Rinaut ngarud ti bileg ni Silang ti Vigan ket impakulongna amin a padi iti ili. Nakiuman isuna kadagiti daulo a militar a Briton ket dinutokanda isuna kas baro a governador ti Ilocos. Inkarida pay a tulonganda isuna a mangpatakder iti nasion nga Ilokano no ikarina met a tulonganna dagiti Briton. Ngem awan iti nagmarenganna daytoy a kari dagiti Briton, awan ti impatulodda a solsoldado.
Maysa a gayyemna, ni Miguel Vicos, mestiso a Kastila ken Ilokano, ti nangbagkong ken ni Silang idi 1763 a nakatayanna. Binayadan iti Simbaan a Katoliko Romano ni Vicos a mangpatay ken ni Silang.
Intuloy ni asawana a ni Gabriela Silang ti laban ni Diego ngem rinaut dagiti Kastila ket natiliw. Binitayda ni Gabriela agraman agsangagasut a kakaduana idi Septiembre 20, 1763 idiay tengnga ti Vigan.


text:
Manipud iti Wikipedia, ti nawaya nga ensiklopedia
(Naibaw-ing manipud iti Plantilia:Maipapan)
Daytoy a palntilia ket nasken a saan nga usaren malaksid no adda dagiti sabali a topiko nga addaan kadagiti nagan a kapada unay iti nagan ti artikulo a pakaususaranna (a para kadagiti kaaduan nga artikulo, ket saan a kastoy a kaso).
Ti
ket ti kaaduan a maus-usar a plantilia ti
{{maipanggep}}
hatnote iti Wikipedia, ken nasken a maikabil iti ngato timaysa nga artikulo, daytoy ketmangisilpo iti agbasbasa kadagiti sabali nga artikulo nga addaan kadagiti kapadpada a titulo wenno dagiti konsepto nga imbes a mabalin nga isu ti birbirukenda. Ti plantilia ket addaan kadagiti nadumaduma a pormat, mairaman ti
{{ →
Maipanggep|USAR1}}
{{ →
Maipanggep|USAR1||PAGE2}}
Daytoy a panid ket maipanggep iti USAR1. Para iti dadduma nga usar, kitaen ti
PANID2
.
{{ →
Maipanggep|USAR1|USAR2|PANID2}}
Daytoy a panid ket maipanggep iti USAR1. Para iti USAR2, kitaen ti
PANID2
.
{{ →
Maipanggep|USAR1|USAR2|PANID2| kenPPANID3}}
Daytoy a panid ket maipanggep iti USAR1. Para iti USAR2, kitaen ti
PANID2
ken
PANID3
.
{{ →
Maipanggep|USAR1|USAR2|PANID2|dadduma nga USAR}}
Mabalin pay a mainayon ti parametro ti
section=yes iti plantilia ti
para iti panagusar iti ngato ti seksionn. No usaren daytoy a parametro, ti panangibalikas ti plantilia ket agbaliw a mangibaga a maus-usar itimaysa a seksion:
{{Maipanggep}}
{{ →
Maipanggep|USAR1|section=yes}}
{{ →
Maipanggep|USAR1||PANID2|section=yes}}
Daytoy a seksion ket maipanggep iti USAR1. Para iti dadduma nga usar, kitaen ti
PANID2
.
{{ →
Maipanggep|USAR1|USAR2|PANID2|section=yes}}
Daytoy a seksion ket maipanggep iti USAR1. Para iti USAR2, kitaen ti
PANID2
.
{{ →
Maipanggep|USAR1|USAR2|PANID2| ken|PANID3|section=yes}}
Daytoy a seksion ket maipanggep iti USAR1. Para iti USAR2, kitaen ti
PANID2
ken
PANID3
.
{{ →
Maipanggep|USAR1|USAR2|PANID2|dadduma nga USAR|section=yes}}
Para iti adu pay a pagpilian, biruken ti "
{{Maipanggep}}" iti teksto dita baba.
Para iti reperensia, kitaen ti
Wikipedia:hatnote ken dokumentasion dita baba.
− no adda, dagiti sabali a nagan daytoy a plantilia a mabalin a mausar Dagiti baw-ing
Datos ti plantilia
Daytoy a palntilia ket hatnote iti pormat ti "Daytoy a panid ket maipanggep iti … Para iti daaduma nga usar …".
Dagiti parametro ti plantilia
Parametro Deskripsion Kita Kasasaad Deskripsion ti panid
1
No ania ti maipangep iti panid a nakaikabilan daytoy a plantilia ("Daytoy a panid ket maipanggep iti …")
Kasisigud awan linaon Pagarigan awan linaon Automatiko a pateg awan linaon Kuerdas nasken Deskripsion ti dadduma a panid 1
2
No ania ti maipanggep iti umuna a dadduma a panid. No saan amausar wenno blanko, ti kasisigud ket "Para iti dadduma nga usar".
Kasisigud awan linaon Pagarigan awan linaon Automatiko a pateg awan linaon Kuerdas pagpilian Titulo ti dadduma a panid 1
3
Ti titulo ti umuna a dadduma a panid. No saan a mausar, kasisigud iti "[titulo ti panid] (panangilawlawag)".
Kasisigud awan linaon Pagarigan awan linaon Automatiko a pateg awan linaon Panid pagpilian Deskripsion ti dadduma a panid 2n
4
No ania ti maipanggep iti maikadua a dadduma a panid.
Kasisigud awan linaon Pagarigan awan linaon Automatiko a pateg awan linaon Kuerdas pagpilian Titulo ti dadduma a panid 2
5
Ti titulo ti maikadua a dadduma a panid. No saan a mausar wenno blanko ken no adda ti parametro ti 4, kasisigud iti "[titulo ti panid] (panangilawlawag)".
Kasisigud awan linaon Pagarigan awan linaon Automatiko a pateg awan linaon Panid pagpilian Deskripsion ti dadduma a panid 3
6
No ania ti maipanggep iti maikatlo a dadduma a panid.
Kasisigud awan linaon Pagarigan awan linaon Automatiko a pateg awan linaon Kuerdas pagpilian Titulo ti dadduma a panid 3
7
Ti titulo ti maikatlo a dadduma a panid. No saan a mausar wenno blanko ken no adda ti parametro ti 6, kasisigud iti "[titulo ti panid] (panangilawlawag)".
Kasisigud awan linaon Pagarigan awan linaon Automatiko a pateg awan linaon Panid pagpilian Deskripsion ti dadduma a panid 4
8
No ania ti maipanggep iti maikapat a dadduma a panid.
Kasisigud awan linaon Pagarigan awan linaon Automatiko a pateg awan linaon Kuerdas pagpilian Titulo ti dadduma a panid 4
9
Ti titulo ti maikapat a dadduma a panid. No saan a mausar wenno blanko ken no adda ti parametro ti 8, kasisigud iti "[titulo ti panid] (panangilawlawag)".
Kasisigud awan linaon Pagarigan awan linaon Automatiko a pateg awan linaon Panid pagpilian Seksion
section
Ipasa ti "yes" iti daytoy a parametro tapno maala ti panangibalikas a maitunos para iti panagusar itingato ti seksion.
Kasisigud awan linaon Pagarigan awan linaon Automatiko a pateg
yes
Kuerdas pagpilian


text:
Dagiti taudan ti libro
Daytoy a panid ket agisilpo kadagiti katologo ti biblioteka, dagiti aglaklako ti liblibro, ken dagiti sabsabali pay a taudan ti liblibro ken pakabaelanna ti panag-usar ti panagbiruk ti ISBN 0898755786. No nakadanonka ditoy iti panagpindut iti numero a silpo ti ISBN kadagiti panid ti Wikipedia, kitaen dita baba (dagiti adda suratna a "Biruken daytoy a libro") biruken ti kayat a libro babaen ti panag-usar ti numero ti SBN. Ikabil ti numero ti ISBN iti Porma ti panagbiruk ti ISBN tapno mabaliwan dagita silpo dita baba.
Palagip: Ti numero ket mangrugi kalpasan ti kolon ti numero nga "ISBN-10:" wenno "ISBN-13:".
Online a testo
- Biruken daytoy a libro idiay Google online a database
- Biruken daytoy a libro idiay Amazon.com (wenno .ca, .cn, .de, .fr, .it, .jp, .uk)
Filipinas
- Biruken daytoy a libro idiay katologo ti Universidad ti Filipinas
- Biruken daytoy a libro idiay katologo ti Filipinas Heritage Library
- Biruken daytoy a libro idiay katologo ti LibraryLink Website
- Biruken daytoy a libro idiay katologo ti Philippine E-Lib Portal
- Biruken daytoy a libro idiay katologo ti Filipiniana.net
Dagiti aglaklako ti liblibro iti online
- Biruken daytoy a libro idiay Amazon.com (or .ca, .cn, .de, .fr, .jp, wenno .uk)
- Biruken daytoy a libro idiay Angus & Robertson in Australia
- Biruken daytoy a libro idiay Barnes & Noble
- Biruken daytoy a libro idiay Better World Books
- Biruken daytoy a libro idiay BibliOZ
- Biruken daytoy a libro idiay The Book Depository Free Worldwide Delivery
- Biruken daytoy a libro idiay BookRenter.com
- Biruken daytoy a libro idiay Books-A-Million
- Biruken daytoy a libro idiay Borders Books
- Biruken daytoy a libro idiay Chapters.indigo.ca
- Biruken daytoy a libro idiay Dymocks iti Australia
- Biruken daytoy a libro idiay eBay
- Biroken daytoy a libro idiay Fishpond (Australia ken New Zealand)
- Biruken daytoy a libro idiay GreenTextbooks.org
- Biruken daytoy a libro idiay Guardian Unlimited
- Biruken daytoy a libro idiay Half.com
- Biruken daytoy a libro idiay Livraria Cultura iti Brazil
- Biruken daytoy a libro idiay MPH Bookstore Malaysia
- Biruken daytoy a libro idiay Melbourne University Bookshop (Australia)
- Biruken daytoy a libro idiay National Bookstore
- Biruken daytoy a libro idiay Play.com
- Biruken daytoy a libro idiay Powell's Books
- Biruken daytoy a libro idiay Rediff.com
- Biruken daytoy a libro idiay Strand Book Store (nausaren - NYC)
- Biruken daytoy a libro idiay Waterstones
- Biruken daytoy a libro idiay Flipkart


text:
Ni Jaime M. Agpalo, Jr.
(Nasurat daytoy idi kanikasiam a tawen a katibok ti pannakaisayangkat ti terorismo iti nadumaduma a paset ti lubong, nangruna iti Afghanistan, Iraq, Libya ken dadduma pay a pagilian a nakaibuisan dagiti biag ken sanikua ngem gapu iti kapaliiwanmi nga agtultuloy latta ti terorismo, adtoy manen nga ipablaakmi kas ballaag iti kinadamsak nga itden daytoy saan a makadios nga aramid. – Editor)
TI terorismo ket maisayangkat iti nadumaduma a wagas a pakairamanan ti panagbomba, panagpaltog, hijacking, pammapatay, ken dadduma pay a kinadamsak tapno laeng magun-od ti takder-politikal wenno panagidur-as/panangpasardeng ti maysa a pammati. Maysa a nadamsak a wagas iti napolitikaan a panggep ti panagbalbaliw ken panangbalbaliw ti maysa a gimong no di man ti maysa a gobierno wenno panangawis iti imatang para iti bukod nga interes.
Addaan daytoy iti uppat nga elemento a buklen dagiti sumaganad:
1) Maysa a politikal a takder – saan a kriminal a pananggun-od iti panangbalbaliw ti agdama a gimong.
2) Dagiti maatake ken pakaipaayan dagitoy nga aramid ket dagiti laeng sibilian, saan a dagiti military targets wenno combat ready troops.
3) Igannuat ti maysa a grupo – pribado a grupo a saan ket a ti gobierno.
4) Naplano dagiti nasken a maaramid, saan a naiparparna laeng.
Naadaw ti balikas a terorismo manipud iti panawen a kariribuk la unay ti pagilian a France (France’s Reign of Terror in 1793-94). Kadagidi a tiempo ket pinaboran dagiti dadaulo ti nariribuk a pagteng a kas wagas iti panangdalusda kadagiti itta iti uneg ti rebulosionario a tignay. Ngem lalo ketdi a kimmaro ti kasasaad daytoy a pagilian. Sipud idin, kadagiti amin nga aggandat ken mangiwayat iti riribuk a pakadangranan dagiti inosente nga umili ket maibilangen nga aramid a terorismo. Maawagan iti terorista asinoman – indibidual man wenno grupo wenno timpuyog wenno buklen dagiti timpuyog – a mangisaruag iti terorismo.
Nupay kasta, saan ketdi a kabarbaro a wagas ti pammutbuteng daytoy no di ket nabayagen nga aramid. Uray idi un-unana a panawen ket nagsagrap met dagiti umili iti riribuk a pinataud dagiti nangriribuk nga awan ti sabali nga intensionda no di ti panangperhuisioda kadagiti sibilian. Idi un-unana a panawen, dagiti makunkuna a holy warriors dagiti terorista. Ken nalabit a daytoy ti puon wenno ramut ti nagtaudan dagiti mangisaknap iti holy jihad. Idi umuna a siglo sadiay Palestina, dagiti panatiko a Hudio ket iwaenda iti publiko ti karabukob dagiti Romano ken dagiti nangisakit kadakuada. (Ita a siglo, a panawen ti cyberspace, naipabuya iti internet ti panangpungsay ti ulo ti maysa a sibilian, a kas iti napasamak ken ni Nicolas Berg). Idi maikapito a siglo, dagiti kameng ken dadaulo ti kulto a Thuggee sadiay India ket kemmeganda dagiti maisar-ong a ganggannaet iti lugarda nga idaton iti diosenda a ni Kali; idi maikasangapulo ket maysa a siglo sadiay Middle East ket agadik wenno mangan nga umuna iti hashish ti maysa a terorista santo agpapatay kadagiti sibilian a kalabanda wenno saanda a pasurot wenno supporter ti sekta/pammati a Shiite (nga isu met laeng dayta Shiite Muslim Extremist iti agdama). Ti hashish a makuna ket cake a naaramid iti marihuana ket ti hash oil ti naglambongan iti marihuana. Dagitoy dagiti kanen ken inumen nga umuna ti mammapatay.
Iti moderno a wagas ti terorismo wenno ti nagrugian ti terorismo iti siglo maika-19 ket sadiay Russia babaen dagiti anti-tsarist group a kas iti Narodnaya Volva (People’s Will). Ngem ti maysa kadagiti naballigian unay a naiwayat a terorismo ket ti pammapatay a napasamak ken ni Austrian Archduke Franz Ferdinand babaen kadagiti Serb Extremist, nga isu daytoy ti maysa kadagiti nangyabyab iti mitsa ti Umuna a Gubat Sangalubongan.
Ti met kaunaan a terorismo a pasamak a nabuya iti telebision ket idi July 22, 1968 a panang-hijack ti Popular Front for the Liberation of Palestine iti maysa a commercial plane.
No apay nga aramiden dagiti terorista dagitoy a nakaam-ames ken di makatao a wagas ket iti panangallukoyda no di pay ket iti panangaramidda iti banag a makaited kadakuada iti atension babaen kadagiti biniktimada. Pakaragsakanda la unay no makaaramidda iti pakadaksan dagiti adu nga umili agsipud ta maikkan iti atension dayta nga aramidda. Kadagiti dadduma met a terorista a naballigian ti insaruagda a terorismo ket isarunoda metten nga iwaragawag ti kiddawda ken arungaingda, napolitikaan man a banag wenno iti sakup ti pammati.
Ngem ti napasamak a panangbomba iti World Trade Center ken iti Pentagon idi Setiembre 11, 2007 babaen ti nahaydiak nga eroplano ti kakaruan pay laeng a nairekord a gapuanan dagiti terorista nga al-Qaeda.
Dagiti dadduma pay a gapuanan dagiti terorista: panangpabettak kadagiti eroplano iti law-ang a kas ti Pan Am flight 103 a nabtak iti ngatuen ti Lockerbie, Scotland idi 1988 babaen kadagiti terorista a Libyan; ti panangpabettak iti Air India Jet idi 1985 a kadagitoy a dua pagteng ket nasuroken a 300 nga inosente a tao ti natay; ti pannakabomba idi 1998 kadagiti embahada ti US sadiay Kenya ken Tanzania a nakatayan iti 224 a katao nga aramid met ti al-Qaeda; ti panangbomba ni Timothy McVeigh iti maysa a pasdek sadiay Oklahoma City idi 1995 a nakatayan iti 168 a tao; ken ti Islamist suicide bombing iti US Marine Barracks sadiay Beirut, Lebanon a nakatayan ti 242 nga Amerikano. Adu pay dagiti panagbomba a naaramid saan laeng sadiay US no di pay kadagiti nasion iti Asia ken iti Europa.
(Adda tuloyna)


text:
MARIPARKO, a dagiti laengen tuktok dagiti nalalayog a kayo nga arosip iti lulonan ti Bantay Catayagan ti nakaipintaan ti mulagat ni apo Init. Madamdama pay agtabonen. Addaakon iti kabalbalayan a baklayko ti sangabag-oy a nagango a kinayok iti dayta a bantay a pakatannawagan ti kinangayed ti aglawlaw ken ti sangagasut a puro ti Alaminos.
“Lasi ka! Simmangpetka pay laeng! Dika pay la nagnaed iti balay ti kulasisim!” Ni ipag Reming a kasinsin ni Ada a baketko.
Immaddangak pay iti lima, nakaampirakon iti abulog ti kalapawda.
“Laklakayankan, ita pay ti pannakapanunotmo nga agaramid iti linoloko! Balasangen dagiti dua a putotmo!”
“Tagari!” imbikag ti lalaki.
“Alaemon dagiti badom ket pumanawkan!”
“Ania la ket ti kastoyen, aya? No sumangpetka, agungetda. No dika sumangpet agungetda latta! Ania la ti pangiluglugaranen iti bagi!”
“Pumanawkan! Uray dikan sumangsangpet!”
“Wen, panawankan, bungangera!”
Kanalbaag a kasla nakugtaran a palangka. Kanalbaag ti bulong ti ridaw.
Nagtignayak metten, amangan no adda pay makasiput kaniak nga agbuybuya ti live show dagiti agassawa. Ngem kaskasdi latta a nagsabatkami ken ni bilas Colas nga umul-ulog iti lima a pangal ti agdan a putek ti kalapawda a nagatep ti pan-aw, nagdiding iti pinaud ken nagdatar iti ginisla a kawayan. Naynay a mangngegko ti panagsubangda a dua ta agabay laeng ti kalapawmi.
Kimmidday ken kasla nakatumbok-sahod iti hueteng ni bilas idi agsabat dagiti matami.
Naa, maragsakan ti inda panagsina? Isemanna ti panangpapanaw ni ipag kenkuana? Sabagay, seksi ni Millete a Bisayana a kabbalayna. Serbidora daytoy iti Seaside Beer Garden idiay ili.
Uppat a pulon ni bilas. Nataer, naguapo, napustura iti lima kadapan ken walo a pulgada. Nalaing a sumao ken manglamiong. Armendo a talaga. Iti lima a tawenen a panagnaedko ditoy Bangayao, isu ti kaalibtakan amin, atiwenna dagiti babbaro iti purok no panagarman. Diak la maispeling, ta babbalasangen dagiti annakna, nga agtawen iti sangapulo ket siam ken sangapulo ket pito ngem agtsiks pay laeng.
NAKAULOGAKON iti lima a pangal ti agdan a putek ti kalapawmi iti igid ti baybay idi masaripatpatak ni ipag Reming. Siguro, agudong met, nakunak. Huebes ita. Lunes ken Huebes laeng ti panaguudong dagiti bumarangay iti Pangascasan, Baybay Norte ken Baybay Sur ta isu laeng ti kaadda ti lugan nga umaway ta aldaw ti tienda ti kastoy nga aldaw. Kastoy met la nga aldaw iti panagudongko ta innak ag-LBC kadagiti sinuratko a drama ti radio a mapan idiay MPBC Baguio a pagtartarabahoak a kas iskriprayter.
Kellaat a napasarimadengak. Apay a nakabado iti nangisit ni ipag Reming? Ngem awan ti sungbat ti insanapsapko a saludsod iti asul a langit.
“Aggiddantan, bayaw,” kinuna ni ipag a nakabitbit iti bay-on.
“Wen a, ipag. Ngem, ne, apay a nakamangisitka met? Ket no nagpudot?”
“Agpanesak, bayaw.”
“Agpanes? Asino ti panesam?” dandani natnag ti sangaenbelop a sinuratko.
“Ni Colas…”
Napaumelak a nangdengngeg ti ganikgik dagiti pipiit ken panal iti bakras ti bantay, ken dagiti arasaas dagiti babatting nga agburak a dalluyon kadagiti kabatuan iti babaen ti desdes a naibarikes iti agpamaruten a bantay.
“Innak ngarud yawatan iti misa para inton Domingo.”
“Ngem di pay met natay ni bilas Colas, ipag?” insintirko.
“Natayen. Imbilangkon a natay, isu nga ipanesak.”
Nalpas! Ipanesandan ti sibibiag, he-he, inkurimedko ti marabettak nga isemko iti kalapnokan a desdesdesenmi.
“Agingga a saan nga agbaliw daydiay a babaero, diak ikkaten toy panesko!”
“Dikay la mabainen dayta nga ar-aramidenyo, ipag? Panesanyo ti tao a sibibiag?”
“Pagbainak nay?” intingngaagna iti rupak. “Dinto pay nagbain ni Lady Godiva a silalabus a nagsakay iti kabalio iti panagprotestana! Anianto la ket kaniakon nga agpanes laeng iti panagprotestak iti babaero nga asawak?”
Wen met ketdi a, intalukatik ti mugingko. Isu a no tok, saylens.
“Agkatawa dagiti agkatawa. Saan a siak iti makatawaan no di ket daydiay a Colas Balasubas!”
Malabasanmin ti kalapaw da Nang Iling nga eksakto a rummuar iti inaladanda a nakabitbit iti bay-on. Siguro, agudong met ngata.
“Ne, mari Reming, nakapaneska met? Asino ti natay?” inamad ni Nang Iling kalpasan ti panangibagana nga agkukuyogkamin a tallo a mapan idta sentro a pagluganan.
“Saan a kabagian, mari.”
“Tarakenyo a pusa?” inyellek ti kuttongit a baket nga agtawen iti innem a pulo ngem naparagsit uray agtayag laeng iti lima kadapan ngata wenno nakurang pay. Agkumarida a dua ta inanak toy kuttongit ti inaudi da ipag.
Impalawagko.
“Pay naungkelen ‘ya?”
Din sa naawatan ti baket isu nga inulitko a gapu iti kinababaero ni bilas ti puon ti panagpanes ni ipag.
“O, saan kadi a nasayaat daytoy nga ar- aramidek, mari?”
“Madi a!” inggarikgik ni Nang Iling.
“Ahu! Uray sibibiag no maibilangen a natay, ipanesan no kayat!”
Nagrinnikkiar dagiti agkumari. Isu’t laikna, yu tits? kunak koma nga isagpaw iti saritaanda ngem nagteppelak.
Nagdinamag iti sibubukel a barangay ken kadagiti kabangibang a barangay ti panagpampanes ni ipag. Adu ti mangkatkatawa ken ipag, idinto ta adu met ti mangayon nga ad-adda a ni bilas ti makatkatawaan. Masemsem metten dagiti dua nga annakda.
Dua a lawas kalpasanna, nasarakak ni bilas a mangpakpapak iti hamburger ken spaghetti iti sango ti munisipio ti Alaminos. Imbagak ti ar-aramiden ni ipag, ngem di mamati. Siguro di pay nakadanon kenkuana ti damag.
“Imbilangnakan a natay iti ipapanawmo iti balayyo isu nga ipanesannakan.”
“Ti sinalbag a babain!” kinusilapanna ti kitkittabenna a hamburger. “Makaramanto la ket ngata keniak daydiay nga agat-alhambra ti sang-awna…!”
Mannigarilio ngamin ni ipag. Daytoy ti di kayat ni bilas? Ta nagkupasen ti pusaksakna isu nga agsapul iti mas seksi?
“Katkatawaandakayon dagiti tao iti daytoy a counter chicks nga ar-aramidenna. Amangan no tungpal biagen nga aramidenna daytoy. Isu nga agpanunotka koma, bilas,” patigmaanko.
DA MANUEL, Ago, Junior Kelit, Andong Tukadog, Iloy Batok ken Arsing Singkol dagiti kaduak nga agtugtugaw iti papag a kawayan iti sirok ti madre kakaw iti abagatan ti kalapawmi ita a bigat. Mangngalap amin dagitoy ngem dida dimmulong ta umatiberret ti sueste – ti napigsa nga angin nga agturong iti abagatan-a-laud, a katukad ti kasaur iti Ilocos Sur.
“Uliem man dagidiay nagango a niogmi, Andong uray ta nababa met,” ni ipag a dimi napuotan ti yaasidegna gapu iti imasmi nga agsaramsam iti darangidangan a papaya nga inkam isawsaw iti suka’t sili.
“Dagidiay adda iti batog ti kusinayo, baing?”
Baing wenno bae kunami a taga Pangasinan iti lola. Laking wenno laki met ni lolo.
“Wen, ta agpalualoak man.”
Nagkikinnitakami. Awan ti arimekmek.
“Inton malem no bigat. Umaykayto amin. Adu ti aramidek a kankanen.”
Simmuroten ni Andong ken ipag.
“Asino ngata ti ilualoanna?” kinuna ni Iloy.
“Pebrero aya idi natay daydi laking Iliong?” sinaludsod ni Ago, a ti tatang ni ipag ti kayatna a sawen.
Nasungbatan dayta a ngata-ngata iti kabigatanna. Daydi tatay Iliong nga agpayso ti malualoan ngem nairaman ni bilas Colas!
Siempre, mapilpilit ni baing Sianang a mangibaga iti nagan ni bilas iti kada kararag.
Ket idi aggibus ti kantada, bigla a nagkanta ni ipag: Ti kararua ni Colas/indengam, Apo/ Ti as-asugna a napalalo…
Awan ti nakatimek kadagiti babbaket ken lallakay. Ageellekkami metten iti nalimed iti likud.
AGPUPULOTANKAMI a lallaki iti tinadtad a bidawbidaw a naupran iti suka’t sili ito’y a malem a kassangpet ni Iloy a nagsigay.
“Yaay! Al-alia! Adda zombie, kakuada!” ni Manuel a kunam la no mabuteng ta pang-FAMAS ti artena. Idi taliawek ti likudak, nagmayat ti widawidan ni bilas Colas iti puraw a kadaratan a bibig ti matmaturog a Sual Bay.
“Kaarruba! Mangrikepkayo! Iliktadyo dagiti agdanyo! Adda sumungad a zombie!” pinagimbudo pay ni Manuel dagiti dakulapna iti inna panaglaaw.
“Hu, salbagka met, Manuel, ania ti sasawem aya?” inkusilap ni bilas Colas a nagtugaw iti napagabay a dua a wasnay a kawayan a tugawan ti papag.
Kunwari, simmalipengpeng kaniak ni Manuel iti butengna ket nagkakatawa dagiti kakaduami. Ad-addan ti paggaak ti ummong.
“Bayaw Edu, adda zombie. Nagungar a bangkay. Ayyapo, nakabutbuteng! Awwooo! Awwooo!” tinuladna pay ti taguob.
Ad-addan ti garakgak. Di nakateppel ni bilas Colas ket kellaat a dinarupna ni Manuel nga induron ket naiparusisi ni sutil.
“Agiduron ti zombie, kaarruba!” uray no sipaparusisi iti puraw a kadaratan, pinagimbudo pay laeng ni sutil dagiti dakulapna a nagpukkaw.
“Anak na lasi ka!” inlayat ni bilas ti kugtarna, ngem dina intuloy ket madamdama, nakipagkatkatawa metten.
Timmakder ni Manuel. Immasideg ken ni bilas a singlot a singlot.
“Nabanglo met. Agat-Jovan. Saan met nga agatpormalin?”
“Ne, ta pasubsubankan…” immusiig ni bilas.
Kinuddot ni sutil iti bakrang ni bilas. “Sibibiagka, insan?” inkiremkiremna.
“Natural!”
“Ow!”
“Lasika!”
“Ket no ipampanesannaka ni ipag Reming!”
“Agpadakayo a dagmel!” induronna ti apagapaman ti sutil. “Ti kuttongit met nga agat-alhambra ti sang-awna, di la ketdin agbain iti ar-aramidenna,” inngayemngem ni bilas.
“Ket sika, loko, dika agbain ti inka panagbabai? Babbalasangen dagiti dua a putotmo, agaramidka pay la iti linoloko!” imbales ni katugangak a lakay.
Di nakatimek ni bilas.
“SIGEN a, angkel. Bagbagaamon da tatang ken nanang,” impakaasi ni Marilyn, ti inaunaan kadagiti dua a babbalasang da bilas.
Uray pay ket ni baket, sangkaibagana a bagbagaak ni bilas bareng patiennak. Ngem kinunak nga agingga a saan a sitatallugod nga agbabawi ni bilas iti inna ar-aramiden, dinto dumteng ti pammagbaga kenkuana.
“Diay kano Paitan ti pagnanaedanna, angkel,” kinuna manen ti balasang ket tinangadna ti mangalastres nga init iti nganga ti tawa.
“Naglawa ti Paitan…” kinunak.
“Agpakuyogkan a ken Jerson, angkel.”
Kasla krismas tri ti pampasahero a Sarao. Agsisinnakloten dagiti babbai ken babbaket iti uneg, napnon dagiti lallaki iti kargadera iti tuktok, piton sa ti nagkalumbitin iti kutit, uppat iti hood ket iti tapalodo iti asideg ti drayber ti ayanko.
Mabalin met ketdi ti aglugan iti motor boat, ngem no kastoy a kadawel ti baybay, naslepkanton a sumagpet idiay ili, isu nga inanusakon ti aglugan iti dyip. Pito a kilometro ti kaadayo ti ili ditoy lugar a nakaikamangak. Nasken a makasaritak ni bilas. Ngem diak masigurado no ipangagnak.
Nabirokak ni bilas iti igid ti baybay, kaduana ti barkadana. Madama ti panagiinumda iti nasanger. Inkissiimko ti panagsaritami.
“Agpanunotka koma, bilas. Saan laeng a ti Pangascasan ti pagdinamagan ti panagpampanes ni ipag no di pay iti sibubukel nga ili. Impalualloannaka payen.
Dinomingo pay a yawatannaka iti misa idta simbaan.”
Mababain iti panangipudosko kenkuana idi perngek ta nagdumog.
“Bilas, no natayka man iti pangibilanganna kenka, nasken a, nga agungarka met babaen ti panangabaruanam.”
“Mabainak ngarud, bilas. Kayatko metten ti agawid ket namimpaten a napanak diay balay ngem pinakayabannak iti pagpampana iti ikan. Saan laeng a pana ti isagsaganana kaniak no di pay tarapang.”
Tarapang kunami tay kasla gayang ni Satanas.
Imbagak a kuyogek a dumatag. Immannugot met ta tinarayan kanon ni Bisayana kalpasan a naugotanen ti singkuenta mil a bangkoda.
Kabigatanna, nagturongkami iti balayda. Panaen koma ni ipag ni bilas ngem nagpatngaak.
“Reming, baket, nautobkon ti amin. Pangaasim ta pakawanennak koma. Saanakon nga agtsiks pay, pramis. Kros may hart,” pinagkinnawwet ni bilas dagiti tammudona.
“Diak mamati iti sasawen ti nagungar a bangkay!” bales ni ipag a nangpetpet iti tarapang.
“Ipag, pakawanemon. Napudno ti panagbabawi ni bilas.”
“Pudno dayta, baket. Nangabakka. Katkatawaandakon dagiti tao. Isu a pakawanennak koma metten a.”
Naglibbi sa nagmisuot ni ipag.
“No natay man ni bilas, ipag, ita, naipasngay met manipud iti basol. No pakawanem, maipasngay manen ti sabali pay a ragsak ken linnangen ti pamiliayo.” Kiniddayak ni bilas a lamiongenna ni ipag.
Napatit ti dakulap idi gandatenna ti umapros. Timmalikudakon. Adda nangegko a kalimbatog. Nagriaw ni ipag. Ngem in-inut a kimmapsut ti iriagna ket madamdama, naulimeken iti uneg ti balay.
Napaisemak. Inton bigat, sigurado, agwaksi ni ipag!#
(naipablaak a kas sinurat ni Eduardo B. Martinez, ti maysa kadagiti pen name-ko)
(Manipud iti Tawidnews)
Monday, March 01, 2010
Ti Kontra Tsiks ni Ipag
MARIPARKO, a dagiti laengen tuktok dagiti nalalayog a kayo nga arosip iti lulonan ti Bantay Catayagan ti nakaipintaan ti mulagat ni apo Init. Madamdama pay agtabonen. Addaakon iti kabalbalayan a baklayko ti sangabag-oy a nagango a kinayok iti dayta a bantay a pakatannawagan ti kinangayed ti aglawlaw ken ti sangagasut a puro ti Alaminos.
2 comments:
- Ka Iddo said...
-
manglagip lang,hehe
- 7:13 PM
- savita said...
-
PART TIME HOME JOBS | DO OFFLINE DATA ENTRY JOB
Is your search for a home job always ends in some kind of SCAM OR FRAUD? If so, don’t loose heart, because visionjobcare.com brings you, 100% genuine and legitimate home jobs. Do offline data entry at home, submit the job through email and get paid handsomely every month. Millions already Joined & Benefitted with our service. For more details E-mail us at support.visionjob@gmail.com
Visit Us at http://www.visionjobcare.com/XXX.html
- 5:20 PM


text:
Monday, January 16, 2017
NAGLEPPAS TI 35TH BSP-PROVINCIAL JAMBORETTE
Cabugao, Ilocos Sur – Naileppas ti 35th Provincial Jamborette ti Boy Scouts of the Philippines (Ilocos Sur Council) idiay Brgy. Surngit, San Juan, Ilocos Sur idi Enero 12-15, 2017 a no sadino a ditoy ket nagatendar ti BSP Cabugao Contingent.
Iti Day 2, naaramid ti Troop/Outfit Skills Competition ken Kab Scouts Field Day. Naaramid pay ti Grand Coronation Rites ken Grand Campfire.
Iti Day 3, naaramid ti Grand Closing Program & Awarding Ceremonies.
Timmarabay met dagiti DepED Officials ti ili a Cabugao kasta metten dagiti BSP Troop Leaders ken BSP Institutional Representatives a buklen dagiti mangisursuro iti nadumaduma a pagadalan iti panangaywanda kadagiti Cabugao Boy Scouts kabayatan iti pannakaigannuat ti nadakamat nga aktibidad. # (Web In-Action)
Posted by Bayan ng Cabugao, Ilocos Sur at 9:55 AM
Subscribe to: Post Comments (Atom)


text:
1936
Ti 1936 ket maysa a bisiesto a tawen a nangrugi iti aldaw ti Mierkoles iti kalendario a Gregoriano.
Paspasamak[urnosen | urnosen ti taudan]
Naipasngay[urnosen | urnosen ti taudan]
Enero[urnosen | urnosen ti taudan]
- Enero 11 – Katie Webster, Amerikana a pianista (pimmusay 1999)
Marso[urnosen | urnosen ti taudan]
- Marso 28 – Mario Vargas Llosa, taga-Peru a mannurat, politiko, agiwarwarnak, manalaysay ken nagungunaan ti Premio Nobel iti Literatura
Mayo[urnosen | urnosen ti taudan]
- Mayo 9 – Glenda Jackson, Briton nga aktres ken politiko
Hulio[urnosen | urnosen ti taudan]
- Hulio 12 – Juan S.P. Hidalgo, Jr., Filipino a mannurat
Agosto[urnosen | urnosen ti taudan]
- Agosto 29 – John McCain, Senador ti Estados Unidos (R-AZ); Republikano a kandidato ti Presidente idi 2008
Oktubre[urnosen | urnosen ti taudan]
- Oktubre 2 – Feliciano Belmonte Jr., Filipino a politiko
- Oktubre 28 – Ted Hawkins, Aprikano-Amerikano a musikero (pimmusay 1995)
Disiembre[urnosen | urnosen ti taudan]
- Disiembre 17 – Papa Francisco, maika-266 ken agdama a Papa ti Simbaan a Katoliko
Pimmusay[urnosen | urnosen ti taudan]
Enero[urnosen | urnosen ti taudan]
- Enero 18 – Rudyard Kipling, Briton a mannurat, nagungunaan ti Premio Nobel iti Literatura (naipasngay 1865)
Pebrero[urnosen | urnosen ti taudan]
- Pebrero 8 – Charles Curtis, maika-31 a Bise Presidente iti Estados Unidos (naipasngay 1860)
Agosto[urnosen | urnosen ti taudan]
- Agosto 15 – Grazia Deledda, Italiana a mannurat, nagungunaan ti Premio Nobel iti Literatura (naipasngay 1871)
Disiembre[urnosen | urnosen ti taudan]
- Disiembre 10 – Luigi Pirandello, Italiano a mannurat, nagungunaan ti Premio Nobel iti Literatura (naipasngay 1867)
Dagiti silpo ti ruar[urnosen | urnosen ti taudan]
Midia a mainaig iti 1936 iti Wikimedia Commons


text:
SAN JUAN, Ilocos Sur – Indagadag ni Vice Governor Deogracias Victor Savellano ti pannakapaadu dagiti kayo nga agpeggad a mapukaw iti probinsia ti Ilocos Sur.
Kinuna ni Savellano a mapukpukawen iti probinsia ti logo, anonang, bittaog, tiesa, kamantiris, makopa, ken dadduma pay a kadaanan a mula wenno kayo.
Maysa pay nga endangered a kayo a kayat ni Savellano ti mapaadu ti sagat, maysa a kayo a natangtangken pay ngem narra a napintas nga aramiden a muebles.
Kinuna ni Savellano nga inusanda a ginabut dagiti mula a sagat a nagrusing iti arubayan daytoy a kayo sada inmula iti lote iti Barangay Pug-os.
Kinuna ti bise gobernador nga amin a kadaanan a mula a maalana, pinaimulana iti BArangay demo farm tapno makapataudda iti bukel a maiwaras a maimula iti probinsia.
Innayon ni Savellano nga endangered species dagitoy a kayo ket no saan nga agtignay ti gobierno probinsial, naan-anayton a mapukawda.#


text:
PANGASINAN – Binallaagan ti Bureau of Fisheries and Aquatic Resources (BFAR) ti publiko iti saan a panagsida kadagiti shellfish a naggapu iti kabaybayan ti ili a Bolinao ken Anda agsipud ta naduktalan a positiboda iti red tide.
Iti Shellfish Advisory No. 17 a napetsaan ken pinirmaan ni BFAR Undersecretary Eduardo Gongona idi Abril 7, positibo iti red tide dagiti kinolektada a sample ti shellfish iti nadakamat a dua nga ili ket naiballaag kadagiti umili iti dida panagsida kadagitoy.
Kas maibatay iti nasao nga advisory, nangato ti paralytic shellfish toxin level ti samples dagiti shellfish a nakolekta kadagiti nadakamat nga ili.
Imballaag ti BFAR iti publiko iti saanda a panagsida iti tahong ken aramang agsipud ta positibo dagitoy iti red tide.
Kanaig daytoy, dua nga aglaklako ti inreport ti City Information Office ti Dagupan a naaresto agsipud ta nasalamaanda a nagibiahe iti uppat a sako ti tahong iti Magsaysay fish market.
Segun iti report, naipaima iti Waste Management Division ti siudad dagiti nakumpiska a sinako a tahong para iti umisu a disposal dagitoy.
Nupay kasta, kinuna ti BFAR nga awan ti peggad nga agsida iti lames manipud kadagiti nadakamat nga ili no la ketdi presko dagitoy ken mabugguanda a nalaing ken maikkat ti nagunegda kas iti asang ken bagisda sakbayda a maluto.
Kinuna ni Gongona a nainget a monmonitoren ti BFAR ken dagiti lokal a gobierno ti kabaybayan ti dua nga ili tapno masigurado a saan nga agpeggad ti salun-at ti publiko. (Tawid News)


text:
CABUGAO, Ilocos Sur – Agdagup iti 501 a benepisario ti 4Ps manipud iti 33 a barangay ditoy nga ili ti immawat iti cash cards iti simple a programa a naangay idi Marso 21 iti opisina ti DSWD-4Ps ken sinaksian dagiti pannakabagi ti DSWD Regional Office 1.
Iti ababa a mensahena, pinalagipan ni Mayor Edgardo S. Cobangbang, Jr. dagiti immawat iti cash card nga itultuloyda nga aramiden dagiti pagrebbenganda tapno matungpalda dagiti kasapulan kadakuada kas benepisario iti nasao a programa para iti edukasion ken salun-at dagiti agbasbasa nga annakda.
Timmabuno iti cash card distribution dagiti pannakabagi ti DSWD Region 1 a pakaibilangan da DSWD Municipal Roving Bookkeeper Maria Theresa N. Calvo ken Noel Baguitan; Cash Card Focal Teresita Pamintuan idinto a timmulong da Aid S. Cueto ken dagiti Municipal Link Staff iti pannakaibunong dagiti cash cards.
Kinuna ni DSWD Municipal Link Jessie Ann O. Tabut a kaadduan kadagiti immawat iti cash cards ti nangrugi idi Hulio agingga iti Disiembre idi napan a tawen.
Adda met dagiti immawat iti cash cards a late registrants a nangrugi laeng idi Setiembre ken Oktubre 2013, segun ken ni Tabut.#


text:
Sri Lanka
Ti Sri Lanka (am-ammo kas Ceylon idi 1972) ket maysa nga isla a pagilian iti abagatan ti India.
Dagiti silpo ti ruar[urnosen | urnosen ti taudan]
- Sri Lanka
- Dagiti pagilian ti Taaw Indiano
- G15 a pagpagilian
- Dagiti pagilian nga isla
- Is-isla ti Taaw Indiano
- Dagiti estado a kameng ti Mankomunidad ti Pagpagilian
- Dagiti estado a kameng ti Gunglo ti Abagatan nga Asia para iti Rehional a Pagtitinnulongan
- Dagiti estado a kameng ti Nagkaykaysa a Pagpagilian
- Dagiti republika
- Dagiti sosialista nga estado
- Dagiti pagilian ti Abagatan nga Asia
- Dagiti estado ken teritorio a nabangon idi 1948
- Dagiti pagilian ken teritorio nga agsasao ti Tamil
- Dagiti mankomunidad a republika


text:
Ilocano News: PGMA impanguluan na ti pannakabuangay iti proyekto a DRIVE
Ni Miriam P. Aquino
San Fernando City, La Union (19 November) -- Ti pannakabuangay iti proyekto a DRIVE sadiay Malakanyang, maala metten dagiti as-asawa ken dagiti kangrunaan a miyembros ti pamilya dagiti agpaspasada ken konduktor dagiti pampubliko a luglugan iti parteda nga aggapu iti programa a "Katas ng VAT (value added tax) iti gobierno.
Iti proyekto a DRIVE wenno Dagdag Regular Income Via Entrepreneurship ket isu ti "offshoot" iti panangiwaragawag ti presidente idi agdama ti forum maipapan iti Alternative Fuels for Public Transport Group a naiyangay idi Hulyo 16, 2008.
Inwaragawag ditoy ti Presidente ti pannakaiwaras iti P500 a milyon aggapu iti VAT revenues nga mangipundar iti livelihood project wenno pagbirukan para kadagiti as-asawa ken kangrunaan a miyembros ti pamilya dagiti agmanmaneho wenno drayber ken kukunduktor ti pampubliko a pagluganan tapnu pangtulong ti gobierno kadakuada kontra iti nangato nga presyo iti lana.
Kabayatanna, nagpinnirma met iti Departamento iti Social Welfare ken Development (DSWD) ken iti Departamento iti Transportasyon ken Komunikasyon (DOTC) iti memorandum of agreement para iti pannakaipursige ti nasao nga proyekto.
Maysa a nasisita nga probisyon ti proyekto iti saan nga mainteresan ken awanan ti kolateral na nga tulong-pangkapital para ti agarup 95,000 nga target beneficiaries nga mang-adaptar ti Self Employment Assistance – Kaunlaran (SEA-K) a sistema iti DSWD.
Ti DOTC iti ahensiya nga mangipangruna ti daytoy a proyekto ket isu met iti makaammo wenno responsable para iti pannakapili dagiti mabenepisyaran ket ti Philippine Postal Savings Bank met ti mangmanehar iti pondo ti nasao nga proyekto, kasta met ti Presidential Management Staff ket isu ti agbalin nga opisina para iti proyekto nga DRIVE.
Ti tulong-pangkapital ket aggatad manipud P5,000 para ti indibidwal agingga't P150,000 para iti asosasyon nga addaan 30 a miyembros na.
Ti agdama, nakipareha ti DSWD iti Land Transportation, Franchising and Regulatory Board (LTFRB) ken iti Office of Transport Cooperatives para ti alokasyon ti pondo para kadagiti gugrupo ti transportasyon ken kokooperatiba ti kada rehiyon. (PIA La Union) [top]


text:
Wednesday, November 26, 2014
PANAGLALAMIIS, ASIKASUEN TI SALUN-AT
Cabugao, Ilocos Sur – iti pannakiuman ti Web In-Action idi Nobiembre 25, 2014, impakaammo ni Dr. Bernardino P. De Gracia, Municipal Health Officer ti MHO-Cabugao a natapoganen ti panaglalamiis a bulbulan ket kasapulan ita ti agtultuloy a panagdaldalus iti bagi ken iti ikub ti arubayan ken pagtaengan, regular a panagwatwat ken pannangan ti mayad-adu a prutas ken natnateng.
Innayon ni Dr. De Gracia a no nasustansia dagiti maipapauneg ket naandur ti bagi nga agibtur iti agbaliwbaliw a klima a pagaayat met dagiti dadduma a sintomas ti sakit a pagtaudan.
Kabayatanna, dinayaw ti Doktor ti Ili iti panangipaay dagiti Opisiales ti Ili agraman iti Barangay ken dagiti Health Implementers iti agtultuloy nga importansia dagiti programa a kas iti Kalusugan Pangkalahatan Program ken Clean and Green Program nga akemen dagiti pannakabagi ti salun-at iti barangay ken iti naregget a pannakaipakat ti pagsayaatan ti nutrision ken panagmulmula ti nateng kadagiti 4 P’s ken dadduma pay nga asosasion iti uneg ti barangay.
Insupusop pay ti Doktor ti Salun-at a dagitoy nga inisiatiba ket makatulong unay iti pannakamantener ti salun-at ken sanitasion a mangparagsak iti kaamaan dagiti umili nangruna kadagiti agnanaed iti barangay. # (Web In-Action)
Innayon ni Dr. De Gracia a no nasustansia dagiti maipapauneg ket naandur ti bagi nga agibtur iti agbaliwbaliw a klima a pagaayat met dagiti dadduma a sintomas ti sakit a pagtaudan.
Kabayatanna, dinayaw ti Doktor ti Ili iti panangipaay dagiti Opisiales ti Ili agraman iti Barangay ken dagiti Health Implementers iti agtultuloy nga importansia dagiti programa a kas iti Kalusugan Pangkalahatan Program ken Clean and Green Program nga akemen dagiti pannakabagi ti salun-at iti barangay ken iti naregget a pannakaipakat ti pagsayaatan ti nutrision ken panagmulmula ti nateng kadagiti 4 P’s ken dadduma pay nga asosasion iti uneg ti barangay.
Insupusop pay ti Doktor ti Salun-at a dagitoy nga inisiatiba ket makatulong unay iti pannakamantener ti salun-at ken sanitasion a mangparagsak iti kaamaan dagiti umili nangruna kadagiti agnanaed iti barangay. # (Web In-Action)
Posted by Bayan ng Cabugao, Ilocos Sur at 11:19 AM
Subscribe to: Post Comments (Atom)


text:
Banbantay Ural
Ti Banbantay Ural (Ruso: ypáлbckиe rópы, tr. Uralskiye gory; IPA: [ʊˈralʲskʲɪjə ˈgorɨ]; Baskir: ypaл Tayҙapы), wenno simple laeng a dagiti Ural, ket ti kabambantayan nga agarup a mapan manipud iti amianan aginggana iti abagatan babaen ti akinlaud a Rusia, manipud iti aplaya ti Taaw Artiko aginggana iti Karayan Ural ken ti akin-amianan a laud ti Kazakhstan.[1] Ti kabambantayan ket mangporma ti parte ti kombensional a pagbeddengan a pagabetan dagiti kontinente ti Europa ken Asia. Ti Isla Vaygach ken dagiti isla ti Novaya Zemlya ket mangporma pay ti ad-adu a kawar iti amianan a mapan iti Taaw Artiko.
Dagiti bantay ket mabirukan iti kaunegan ti heograpikal a rehion ti Ural ken adu a mangtuon iti Distrito Pederal ti Ural ken iti rehion ti ekonomia ti Ural. Nabaknang dagitoy kadagiti rekurso, mairaman dagiti mina ti metal, uging, napateg ken napateg bassit a batbato. Manipud idi maika-18 a siglo, ti banbantay ket adun a nagkontribusion iti sektor ti mineral iti ekonomia ti Rusia.
Dagiti nagibasaran[urnosen | urnosen ti taudan]
- ^ Ural Mountains, Encyclopædia Britannica on-line
Dagiti silpo ti ruar[urnosen | urnosen ti taudan]
Midia a mainaig iti Banbantay Ural iti Wikimedia Commons
Pakaammo ti panagbiahe idiay Banbantay Ural manipud iti Wikivoyage (iti Ingles)
- Peakbagger.com panid para iti Banbantay ti Ural
- Dagiti ekspedision ken Panagpassiar iti Ural panid dagiti lima a parte ti Banbantay Ural


text:
DAGUPAN CITY – Lima a mapapati a kameng ti grupo a kidnap-for-ransom ken panagtakaw/hold-ap ti nagudas iti pannakipinnaltogda kadagiti nagtipon nga operatiba a polis ken militar sakbay ti parbangon ti Hulio 29 iti Lucao Dawel Diversion road ditoy siudad.
Nagudas iti pinnaltog da Elisco Emuslan, 34, residente iti San Andres Bukid, Manila; Jesus Matienzo Jr., 40, taga- Masbate, Masbate; Joey Tindugan, 34, taga-Mlang, North Cotabato; Glenn Ares, 32, taga-Caalibangbangan, Cabanatuan City; ken Edgardo Estrella, 39, residente iti Bagong Barrio, Caloocan City.
Iti maysa a report manipud iti Pangasinan Provincial Officer, naammuan a nakaawat ti Dagupan City police station iti inpormasion nga adda kidnapen ti maysa a kidnap-for-ransom gang a tao iti Dagupan City wenno iti kabangibangna a lugar.
Segun iti report, nakita ti mobile patrol unit dagiti suspetsa a naglugan iti puraw a KIA KC2700 van nga awanan iti plate number iti Bonuan-Binloc ditoy siudad.
Mapapati a natakaw ti nasao a lugan iti napalabas nga aldaw.
Kinuna ni Senior Supt. Percival Barba, police director ti Pangasinan, nga idi asitgan ti patrol dagiti suspetsa, nagpatarayda nga immadayo ket kinamat dagiti polis. Idi maipiskot dagiti suspetsa, pinaputokanda dagiti polis ket nagpaputok met dagitoy a nagtungpal iti pannakadunor dagiti lima a suspetsa.
Naitaray dagiti nasugatan a suspetsa iti Region I Medical Hospital ngem naideklara dagitoy nga awanen ti biagda idi maidanonda iti ospital.
Nabigbig dagiti suspetsa babaen dagiti ikutda nga AFP ID cards.
Segun ken ni Senior Supt. Robert Po, hepe ti Criminal Investigation and Detection Group (CIDG), National Capital Region, uppat kadagiti suspetsa, da Emsulan, Matienzo, Tindugan ken Ares, ket dati a miembro ti Armed Forces of the Philippines.
Kinuna ni Po a maysa a corporal ni Emuslan a na-discharged idi Pebrero 2004, dati nga army staff sargeant ni Matienzo a naikkat idi September 2003, dati nga army corporal ni Tindugan a na-discharged idi Marso 2007; ken private first class a nag-awol ni Ares idi 2008.#


text:
BANAYOYO, Ilocos Sur – Pati tubo ti munisipio ditoy nga ili ket saan a pakawanen a takawen ti mannibrong a taga-sabali nga ili.
Inreport ni Oliver Fabros y Orpilla, 24, naasawaan, utility worker, ken residente iti Barangay Poblacion, iti polis a napukaw ti walo a 2″x2″ GI water pipe a nainstolar sadiay Sitio Greenhills, Barangay Elefante ket masuspetsa a natakawda.
Agbalor iti P7,200.00 dagiti natakaw a tubo.
Iti panagimbestiga dagiti polis-Banayoyo, natuntonanda ti uppat a tubo iti junkshop a kukua ti maysa a residente iti Barangay Poblacion, Lidlidda, Ilocos Sur.
Kinuna ni Jun Dimalanta a ginatangna dagiti uppat a tubo manipud iti maysa a Willy Morales y Layao, 32, baro, ken residente iti Barangay San Milano, San Emilio, Ilocos Sur.
Naipan dagiti tubo iti estasion ti polis ti Banayoyo para iti umisu a disposision.
Iti pannakaisurat daytoy, di pay natuntonan ti nakailakuan ti uppat pay a tubo.#


text:
CAOAYAN, Ilocos Sur – Marugian iti mabiit ti pannakakutkot ti Mestizo River segun iti chairman ti committee on agriculture ditoy.
Kinuna ni Konsehal Pedro Belarmino, chairman ti nasao a komite, addan pondo para iti pannakakutkot ti karayan ken addan naaramid a memorandum of agreement iti nagbaetan ti gobierno munisipal ken ti Satrap para iti pannakakutkot ti nasao a karayan.
Proyekto daytoy ni Mayor Germelina Singson-Goulart tapno mapauneg ti karayan ken malapdan ti pannakalayus dagiti agindeg iti asideg ti karayan.
Plano ti mayora a no mapaunegen ti karayan, maurnosto met dagiti fish cages a naiwayat iti karayan, saan a kas iti agdama a mapaliiw a siparda iti naannayas a panagayus ti danum.
Manamnama a malpas ti dredging ti karayan sakbay ti isasangbay ti panagtutudo.#


text:
VIGAN CITY – Mangrugi iti Abril 30 ti uppat-nga-aldaw a Tour of Ilocos Sur ket agpatingga iti Mayo 3 iti daytoy a siudad.
Pagbuligan nga isayangkat ti League of Civil Societies of Ilocos Sur ken ti gobierno probinsial daytoy a lumba ti bisikleta a manamnama a mangidur-as iti turismo iti probinsia.
Uppat a pulo a siklista ti agbabalubal iti tour.
Ti sumaganad ti pagdalanan ti lumba: Abril 30 – Vigan – Sinait; Mayo 1 – Sinait – Tagudin; Mayo 2 – Tagudin- San Emilio ken Mayo 3 – San Emilio – Vigan.#


text:
VIGAN CITY- Manamnama a kumiddaw dagiti agmulmula iti tabako iti dakdakkel a maituon iti presio ti tabako iti masungad a tripartite meeting a maangay iti maudi a lawas ti Septiembre ita a tawen.
“Ti idadakkel ti presio ti kita dagiti mannalon iti tabako ti kangrunaan,” daytoy ti nagbalin a bugas ti panagsarita ni Gov. DV Savellano bayat ti naangay a pre-consultative conference mainaig iti maisingasing a floor price ti tabako a naangay iti provincial capitol itay Agosto 26.
Immatendar iti nasao a kumperensia a naangay babaen ti initiatibo ti gobierno probinsial dagiti agmulmula iti tabako, dagiti pannakabagi ti National Tobacco Administration tapno pagtitinnulonganda no ania ti idatagda iti masungad a tripartite conference a panagsasango dagiti stakeholders ti tobacco industry a pakairamanan dagiti agmulmula iti tabako, dagiti traders ken dagiti manufacturers ken ti NTA.
Napagtitinongan dagiti mannalon a P31.20 ti dawatenda a maituon iti floor price ti tabako iti tripartite conference.
Idi 2007, nagbalin a P61 ti floor price ti tabako kalpasan nga immanamong dagiti traders ken agparpartuat a matuonan iti P10.
Iti napalabas a tobacco season, immabot ti presio ti tabako iti nasurok a P90 para iti class A a tabako ken P50/kilo para iti reject.
Kiniddaw ni Savellano kadagiti agtuturay ti NTA nga ipangrunada koma nga ikkan iti importansia no kasano a sumayaat ti kalidad dagiti bulong ti tabako.
Kinunana a masapul a takuaten dagiti eksperto iti NTA no kasano a mapaadu ken umatitiddog dagiti binulong ti tabako a mangitunda iti dakdakkel a mapastrek dagiti mannalon.
Innayonna pay a rumbeng a maipababa ti gastos ti produksion kangrunaanna iti mausar a ganagan ken insektisidio ken ti pasnnakapatalinaed ti natibker a presio dagiti partuat a bulong ti tabako.
Indagadag ti gobernador a tumulong koma ti NTA iti pannakabangon dagiti pugon a mausar iti panagluto iti birhinia a tabako gapu ta medio nadagsen ti mabusbos dagiti mannalon iti pannakaipatakderda.
“Adda pondo ti ahensia iti pannakabangon ti paktoria iti tobacco dust iti Sto. Tomas, La Union. Kayatna ngarud a sawen nga adda met umdas a pondo ti NTA tapno matulongan dagiti mannalon. Kas parte ti gobierno probinsial, madadaankami a mangipaay iti kanayonan a pondo kas counterpart,” impatalged ni Savellano.
Kabayatanna, indagadag ni Mayor Benjamin Sarmiento a dagiti koma mannalon ti ipangpangruna ti NTA imbes nga ibautna ti pondo iti pannakaipatakder iti planta.
Sakbay ti tobacco summit nga inlungalong ni Gov. DV Savellano idi 2007 P2 laeng ti maitutuon iti floor price iti tabako.
Iti isasarungkar iti gobernador iti China, natakuatanna a P200 kada kilo ti paggatgatang dagiti traders sadiay ti tabako. Uray ni Cong. Eric Singson, impalgakna a kasta met ti presio ti tabako kada kilo iti Malaysia.#


text:
Rehion ti Kōshin'etsu
Ti Kōshin'etsu (甲信越) ket maysa nga apo ti rehion iti rehion ti Chūbu idiay Hapón a buklen iti Tokyo, dagiti napalikmutanna ken ti tengnga a dumaya a Honshu.[1] Daytoy a lugar ket buklenna dagiti prepektura ti Yamanashi, Nagano, ken Niigata.[2]
Ti nagan a Kōshin'etsu ket maysa a kpmposito a naporma manipud kadagiti nagnagan dagiti daan a probinsia a kadennada — Kai (tattan ket ti Yamanashi), Shinano (tattan ket ti Nagano) ken Echigo (tattan ket ti Niigata). Daytoy a rehion ket napalikmutan babaen ti Baybay iti Hapón iti amianana a laud, ti rehion ti Hokuriku iti laud, ti rehion ti Tōkai iti abagatan a laud, ti rehion ti Kantō iti abagatan a daya, ken ti rehion ti Tōhoku iti amianan a daya. Ti nagan daytoy a heograpiko a lugar ket kadawyan a naitipon ti rehion ti Kantō (a kas iti "Kantō-Kōshin'etsu"[3]); ken sagpaminsan a maitiptipon ti rehion ti Hokuriku (a kas ti "Kantō-Kōshin'etsu-Hokuriku"[4] wenno "Hokuriku-Kōshin'etsu"[5]).
Panagkadua a panag-usar[urnosen | urnosen ti taudan]
- Dagiti Nippon Telegrapo ken Telepono a direktorio ket ikategoriana dagiti numero ti telepono babaen ti rehion, a mairaman ti Koshin'etsu a lugar.[6]
- Ti Hapón a Kagimongan iti Nuklear a Medisina ket ikategoriana dagiti kamkamengna babaen ti rehion, a mairaman ti rehion ti Kanto-Koshinetsu.[3]
- Idiay Hapón, ti Kanser a Rehistro dagiti Ubbing a programa ket tartaripatuen babaen dagiti pito a Nailian a Medikal a Pagrehistroan a Sentro dagiti Ubbing, a mairaman ti Kanto-KoShinEstsu.[7]
Kitaen pay ti[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Nakayama, Shigeru, Kunio Gotō ken Hitoshi Yoshioka. (2006). Maysa a Sosial a Pakasaritaan iti Siensia ken Teknolohia iti Kontemporario a Hapón: Panakabalbaliw a panawen, 1970-1979, p. 423.
- ^ Nihon Ginkō. (1990). Banko ti Paguartaan ti Hapón ken Panagadadal ti Ekonomia, Tomo 8-9, p. 129.
- ^ a b "Dagiti nagbuklan manipud ti maika-25 a Kanto-Koshinetsu a rehional a taripnong iti Hapón a Kagimongan iti Nuklear a Medisina" (JSNM), Warnakan a Hapón iti Nuklear a Mediasina (Jpn J Nucl Med) 23(10):1503-1511, Oktubre 1986.
- ^ "Maika-29 a Kanto-Koshinetsu-Hokuriku a Rehional a taripnong iti Hapon a Panagilawlaw a Kagimongan," Hapon a Panagilawlaw a Warnakan (1963), Tomo. 27, Bilang. 12, p. 907.
- ^ Nakagawa, Naofumi et al. (2010). Dagiti Hapón a Makako, p. 144. iti Liblibro ti Google
- ^ Nihon Denshin Denwa Kabushiki Kaisha. (1995). Siudad a Nagtaudan nga Inggles a Direktorio ti Telepono: Kalatakan a Tokyo, Tokyo/Yokohama/Chiba, Nagoya, Sapporo, Sendai a komersio a direktorio, p. 887.
- ^ Watanabe, Shō et al. (1995). Panagagas ti Kanser ken Panagbiag: Naisangayan a Pagsaadan a Rehistro iti Hapón, p. 205. iti Liblibro ti Google
- Watanabe, Shō, Suketami Tominaga and Tadao Kakizoe. (1995). Panagagas ti Kanser ken Panagbiag: Naisangayan a Pagsaadan a Rehistro iti Hapón. Tokyo: Hapon a Sientipiko a Kagimongan a Pagmalditan. 10-ISBN 0849377781/13-ISBN 9780849377785; 10-ISBN 4762287962/13-ISBN 9784762287961; OCLC 32855122
Dagiti silpo ti ruar[urnosen | urnosen ti taudan]
Midia a mainaig iti rehion ti Kōshin'etsu iti Wikimedia Commons